qundao/data-zh-poetry huggingface dataset:
朱君采侍御青莲居
作者：安希范
朝代：明

夙闻苕霅间，山水多清远。讵意阛阓侧，蓬瀛忽在眼。偶乘一叶舟，沿洄恣游衍。轻飙偃菰芦，微波荡菱芡。丛篁雄灌木，森蔚盘回转。中有伊人居，列户抗遥巘。堂宁据胜开，楼榭随宜建。高阁俯乔林，群峰历可辨。凭栏耳目旷，隐几缥缃展。时报黄鹤驾，閒诵青华简。客至辄披襟，开尊出丰膳。论世谈既雄，参微语尤隽。廿载忝交契，老至弥缱绻。余兹将卜邻，栖托计非舛。更藉地主贤，早为择所善。
杂咏
作者：安希范
朝代：明

直道世不容，枉已吾所耻。枉直贵自辨，得失勿恤尔。皎皎虽易污，庸庸亦可鄙。宁为韫璞玉，勿作踰淮枳。期我同心友，百年共相矢。
林居漫兴
作者：安希范
朝代：明

雨过新苔渐满阶，踌踟不忍触青鞋。槛前春色花初放，林下幽情赏独谐。欲倒竹篱须葺治，将颓石岸更安排。萧然忘却人间世，本自无名不用埋。齿发惊馀五十年，羲图犹未绝韦编。知几须彻无名始，观妙应窥太极前。尼父尚留坛畔杏，元公偏爱沼中莲。蒲团坐到忘言处，瞥见西山一爽然。
林居漫兴·其一
作者：安希范
朝代：明

雨过新苔渐满阶，踌踟不忍触青鞋。槛前春色花初放，林下幽情赏独谐。欲倒竹篱须葺治，将颓石岸更安排。萧然忘却人间世，本自无名不用埋。
林居漫兴·其二
作者：安希范
朝代：明

齿发惊馀五十年，羲图犹未绝韦编。知几须彻无名始，观妙应窥太极前。尼父尚留坛畔杏，元公偏爱沼中莲。蒲团坐到忘言处，瞥见西山一爽然。
次韵答孙汝师见赠吴兴卜居之作
作者：安希范
朝代：明

浪迹非轻去故山，扁舟时往亦时还。生来丘壑元成癖，老狎渔樵也不閒。漱石枕流千嶂里，浮家泛宅五湖间。他年苕霅收遗逸，倘许元真共一班。隐德从来亦不孤，千秋知己岂终无。纵闻丹诏求遗逸，只合青山著野夫。盛世未应成党锢，逃名吾自学袖屠。廿年素饱烟霞趣，羞更攒眉说畏途。白蘋红蓼正清秋，苕霅聊为汗漫游。黄菊东篱元亮径，绿蓑西塞志和舟。人言老矣终何用，自笑生兮本若浮。薄有勋名在丘壑，山中初拜醉乡侯。山气生寒著缊袍，荆扉寂寂掩蓬蒿。六虚妙用参周易，九辨悲吟和楚骚。霜落故园思穫稼，秋深邻圃看收□。三杯浊酒成微醉，梦到莠皇一枕高。
次韵答孙汝师见赠吴兴卜居之作·其一
作者：安希范
朝代：明

浪迹非轻去故山，扁舟时往亦时还。生来丘壑元成癖，老狎渔樵也不閒。漱石枕流千嶂里，浮家泛宅五湖间。他年苕霅收遗逸，倘许元真共一班。
次韵答孙汝师见赠吴兴卜居之作·其三
作者：安希范
朝代：明

白蘋红蓼正清秋，苕霅聊为汗漫游。黄菊东篱元亮径，绿蓑西塞志和舟。人言老矣终何用，自笑生兮本若浮。薄有勋名在丘壑，山中初拜醉乡侯。
次韵答孙汝师见赠吴兴卜居之作·其二
作者：安希范
朝代：明

隐德从来亦不孤，千秋知己岂终无。纵闻丹诏求遗逸，只合青山著野夫。盛世未应成党锢，逃名吾自学袖屠。廿年素饱烟霞趣，羞更攒眉说畏途。
次韵答孙汝师见赠吴兴卜居之作·其四
作者：安希范
朝代：明

山气生寒著缊袍，荆扉寂寂掩蓬蒿。六虚妙用参周易，九辨悲吟和楚骚。霜落故园思穫稼，秋深邻圃看收□。三杯浊酒成微醉，梦到莠皇一枕高。
武康卜居
作者：安希范
朝代：明

闻说幽栖胜，言寻不可稽。乘风过巽渚，逗雨泊湘溪。竹坞山堪买，桃源路岂迷。幸凭双屐健，明发恣攀跻。积雨喜初霁，溪山胜倍佳。盘回循碧涧，踊跃纵青鞋。涉世才元拙，卑栖愿巳谐。人生各有志，好我孰能偕。避嚣贪境僻，问俗喜风淳。有地多栽竹，无人不负薪。衣冠存太朴，礼让习先民。巳决移家计，萧然物外身。水曲藏山市，诸溪据上游。郊墟标孟井，里社祀樊侯。地接千林竹，塍蒙百道流。土风殊可乐，卜隐是良谋。入山赢数里，有坞曰桐城。叠嶂重重抱，流泉曲曲清。结茆堪避世，种竹足谋生。肥遁曾占吉，于今遁始成。自得溪山胜，无宵不梦游。半生勤卜度，此日幸相酬。丰草眠随鹿，卑枝集伴鸠。野情兼拙性，身外复何求。夙有山栖癖，山惟恐不深。兹岩余自惬，俗辙孰相寻。密竹翠弥岭，幽兰香满林。贞操与芳韵，与尔托同心。
武康卜居·其一
作者：安希范
朝代：明

闻说幽栖胜，言寻不可稽。乘风过巽渚，逗雨泊湘溪。竹坞山堪买，桃源路岂迷。幸凭双屐健，明发恣攀跻。
武康卜居·其七
作者：安希范
朝代：明

夙有山栖癖，山惟恐不深。兹岩余自惬，俗辙孰相寻。密竹翠弥岭，幽兰香满林。贞操与芳韵，与尔托同心。
武康卜居·其三
作者：安希范
朝代：明

避嚣贪境僻，问俗喜风淳。有地多栽竹，无人不负薪。衣冠存太朴，礼让习先民。巳决移家计，萧然物外身。
武康卜居·其二
作者：安希范
朝代：明

积雨喜初霁，溪山胜倍佳。盘回循碧涧，踊跃纵青鞋。涉世才元拙，卑栖愿巳谐。人生各有志，好我孰能偕。
武康卜居·其五
作者：安希范
朝代：明

入山赢数里，有坞曰桐城。叠嶂重重抱，流泉曲曲清。结茆堪避世，种竹足谋生。肥遁曾占吉，于今遁始成。
武康卜居·其六
作者：安希范
朝代：明

自得溪山胜，无宵不梦游。半生勤卜度，此日幸相酬。丰草眠随鹿，卑枝集伴鸠。野情兼拙性，身外复何求。
武康卜居·其四
作者：安希范
朝代：明

水曲藏山市，诸溪据上游。郊墟标孟井，里社祀樊侯。地接千林竹，塍蒙百道流。土风殊可乐，卜隐是良谋。
江泊
作者：安希范
朝代：明

渔人生事足，日坐芦中矶。网得江鱼美，轻舟荡漾归。
泰昌帝宾天
作者：安希范
朝代：明

惊闻宸极复天崩，疏揭先传事有凭。执简定应书赵盾，举朝谁请讨陈恒。群奸盘踞多心腹，少主危疑乏股肱。衰废无能申大义，一腔忠愤自填膺。北望愁云恨不禁，每传邸报辄沾襟。受遗元老仍增秩，进药鸿胪也赐金。君父大仇争切齿，权奸深计共寒心。自怜倦鸟摧颓羽，中夜哀鸣绕故林。
泰昌帝宾天·其一
作者：安希范
朝代：明

惊闻宸极复天崩，疏揭先传事有凭。执简定应书赵盾，举朝谁请讨陈恒。群奸盘踞多心腹，少主危疑乏股肱。衰废无能申大义，一腔忠愤自填膺。
泰昌帝宾天·其二
作者：安希范
朝代：明

北望愁云恨不禁，每传邸报辄沾襟。受遗元老仍增秩，进药鸿胪也赐金。君父大仇争切齿，权奸深计共寒心。自怜倦鸟摧颓羽，中夜哀鸣绕故林。
浒墅道中遇丁长孺南还同高存之朱文宁宴集舟中
作者：安希范
朝代：明

归信候良久，兹晨邂逅奇。风尘话京国，杯酒集交知。慷慨气弥壮，淋漓兴未衰。眷言申夙好，莫负岁寒期。
清樾堂夜坐
作者：安希范
朝代：明

密树清残暑，空庭夜色閒。吟风蝉韵断，惊月鸟飞还。不惜歌金缕，宁辞倒玉山。横参犹恋赏，竹露湿潺湲。
漫吟
作者：安希范
朝代：明

溪畔时呼一叶舟，竹炉棕簟伴清游。轻风吹入菰芦去，閒看波间下白鸥。
牛首山
作者：安希范
朝代：明

精庐高下翠微间，石磴迢遥次第攀。藤杖藉支苍藓滑，竹扉尝掩白云閒。檐前老鹘将雏立，树里孤僧负钵还。独上孤峰西望远，日斜烟雾暗江关。
王行甫闻余白发有诗见慰赋此自解
作者：安希范
朝代：明

资同蒲柳易催残，短发萧疏称箨冠。四十无闻人纵弃，山林有约分堪安。白云万壑容双屐，绿水孤篷寄一竿。珍重故人劳问讯，不□鴳羡鹘□抟。
用先大夫韵题风树楼壁
作者：安希范
朝代：明

楼临卓锡地，幽境绝尘缘。高情寄松竹，藻思入云烟。窗影分新绿，池流接远泉。悲心感风木，洒泪古碑前。
癸卯秋西湖遇姚叔度先生赋此为别
作者：安希范
朝代：明

僧寮一握手，肝胆即相亲。落漠神情远，疏狂意气真。雄谈消鄙吝，高度迥风弋。泛艇从朝夕，开尊互主宾。茗将交共淡，酒与德俱醇。洒翰皆词客，徵歌并丽人。追欢常恐后，痛饮不辞频。灵药期同采，幽兰许共纫。他年禽尚约，临别更重申。
知山阴县事阳坡周君先大夫裕州旧治也余以使事至得缔交述先大夫均田之绩父老至今颂之周旋浃月言别黯然赋以志谢
作者：安希范
朝代：明

丈夫重意气，结交自东因。接栋成暌隔，千里如比邻。相知无久暂，此义难重陈。余忝驰驱吏，君属封疆臣。一朝幸遇合，片言意各申。忻羡美无度，标韵邈殊伦。胡威励清操，宓子政化淳。增秩宠循良，借寇慰编民。闻君桑梓乡，先烈炳若新。永言勿剪诗，阡陌思逡巡。畴昔通家好，今看肝胆真。世态媚颜色，雅道久沉沦。勉■策前路，芳躅追古人。
石公晓起看日出月落
作者：安希范
朝代：明

我昔曾读弇州伯仲诗，盛称石公日月出没景最奇。至今两歌犹脍炙，读之往往神先驰。登临自负颇豪逸，入山往往凌崒嵂。每携短策冲残暑，屡上危峰观落日。缥缈龙山尽大观，未若兹游更奇绝。昨宵醉月石公湖畔石，归卧山楼正酣适。醉消梦醒鸡乱鸣，照地馀光似霜白。摩娑睡眼一搔首，瞥见朱霞射东牖。急起凭栏左右望，动魄惊魂叹希有。湖光湛湛如凝碧，上下水同天一色。若木腾辉桂影寒，日月双悬如合壁。羲轮渐远东峰翠，望舒西引如相避。金乌鼓翼玉兔顾，相望依依若相媚。恍疑神女凌波来，双携明镜临妆台。红绡彷佛长裾展，绿縠纡徐舞席开。又如宜僚弄丸呈巧技，上下回环终不坠。忽然两壁直如衡，不觉双丸若平置。长风萧萧扬素波，晶盘隐隐呈青螺。遥看天际群峰色，处处岚消出翠蛾。天地之间亦大矣，五湖不过三百里。乃知见性自无涯，日月升沉只如此。倚槛徘徊默有，恍惚此身凌倒景。须臾日高月渐没，晓岚犹自侵衣冷。
秦中丞园
作者：安希范
朝代：明

辟门通绿野，拓境亘青岑。宛转繁花径，参差嘉树林。曲房容宴息，高阁快登临。杖履生平阔，兹园独赏心。
西林燕集得诗字
作者：安希范
朝代：明

淑景牵芳思，尊开绿水涯。机忘鸥自狎，坐久日偏迟。草色侵衣袂，林香入酒卮。归途霞绮合，醉里就新诗。
谒鄂侯庙
作者：安希范
朝代：明

异代神犹赫，当年勇绝伦。玉驹随战伐，金槊剪荆蓁。麟阁勋名旧，龙池庙貌新。表章勤柱史，伏腊走村民。画壁威灵在，丰碑纪述真。石墙围白草，虚砌照青燐。旨酒供溪水，嘉蔬摘渚蘋。临风聊以荐，好为净边尘。
赠瞿元立再赴辰州
作者：安希范
朝代：明

握手临岐酒一卮，赠君聊为采江蓠。不辞残暑兼程去，恐负儿童竹马期。丹砂争说出辰阳，不入清廉太守装。却笑当年勾漏令，风流罪过即仙方。
赠瞿元立再赴辰州·其一
作者：安希范
朝代：明

握手临岐酒一卮，赠君聊为采江蓠。不辞残暑兼程去，恐负儿童竹马期。
赠瞿元立再赴辰州·其二
作者：安希范
朝代：明

丹砂争说出辰阳，不入清廉太守装。却笑当年勾漏令，风流罪过即仙方。
赴官南司封留别施太仆
作者：安希范
朝代：明

客舍长安幸比邻，相过累日不嫌频。杜门对局身疑隐，烧烛论心意独真。霜落蓟城惊别思，露寒江上倍怀人。知君夙负匡时略，莫为秋风忆紫莼。
辛酉元旦示儿
作者：安希范
朝代：明

老饮屠苏渐后人，杯行一手更逡巡。岁占共喜风从丑，春兴还忧雨浃辰。墙角探梅寒料峭，尊中浮柏味芳醇。醉馀墓道颜犹渥，镜里从知鬓巳银。自是清时老逸民，浮生阅历五朝人。八年薄宦蒙严谴，廿载深山狎隐沦。仅保家声无忝旧，幸逢国运复更新。受恩奕世惭何报，努力儿曹早致身。
辛酉元旦示儿·其一
作者：安希范
朝代：明

老饮屠苏渐后人，杯行一手更逡巡。岁占共喜风从丑，春兴还忧雨浃辰。墙角探梅寒料峭，尊中浮柏味芳醇。醉馀墓道颜犹渥，镜里从知鬓巳银。
辛酉元旦示儿·其二
作者：安希范
朝代：明

自是清时老逸民，浮生阅历五朝人。八年薄宦蒙严谴，廿载深山狎隐沦。仅保家声无忝旧，幸逢国运复更新。受恩奕世惭何报，努力儿曹早致身。
过高唐访先大夫遗政得州志知有葺城之绩而记述寥寥因以志感
作者：安希范
朝代：明

褰帷问俗驻鱼邱，父老攀车顉故侯。雉堞嶙峋遗烈远，棠阴蔽芾去思留。秋风凄恻飞红叶，落日悲鸣骋紫骝。惆怅残碑沦旧迹，寒烟衰草漫凝眸。
送冯职方擢尚玺北上
作者：安希范
朝代：明

古道嗟谁振，清风叹久沦。屡闻怀壁罪，几见却金人。课典推廉洁，君操迈等伦。酌泉宁自滓，载石不羞贫。累月食无肉，经年衣结鹑。犊留风愧墨，雉狎俗知淳。潘令文章重，冯君德化钧。仁深爱遗树，宦拙积前薪。骏誉今称著，高才岂遽湮。乍移司马署，遂接珥貂臣。侍从炉香近，联班扆座亲。函开窥宝篆，佩委拂文茵。祖帐犹残臈，王程及上春。梅花飞驿路，柳色转江津。惜别酒频劝，相期语各真。临岐重惆怅，含意未能申。
送华秘书还朝
作者：安希范
朝代：明

暂释庭帏恋，仍归供奉班。凤池毫再淬，温室树重攀。阙下东方隐，淮南庄助还。倘承前席问，何策佐时艰。
送堵太冲补任江山令
作者：安希范
朝代：明

一官仍墨绶，新邑更弦歌。山路通闽近，溪流入越多。君应勒抚字，世自急催科。中使纷纷出，民穷可奈何。
送孙恒叔比部远谪
作者：安希范
朝代：明

莫怨君恩薄，天王自圣明。官卑犹食禄，地远尚全生。所愿秉完节，无为负令名。临岐更携手，商略只躬耕。
送彭少尹转饷入都
作者：安希范
朝代：明

于役趋王事，无嗟转饷劳。南风利舟楫，春水涨河漕。仓庾多陈积，闾阎巳浚膏。知君爱民意，何以达天高。
送谭敬卿比部削籍西归
作者：安希范
朝代：明

分曹非夙契，抗疏偶同心。先后蒙严谴，相将及故林。新知乍倾盖，岐路忽沾襟。但使存吾道，何须叹陆沉。
送金太初赴徐练府幕下
作者：安希范
朝代：明

遁世衰翁计，忧时老将心。君行须仗剑，我去只携琴。国运方川至，神州岂陆沉。只愁征调苦，语次欲沾襟。
送顾翼卿按岭南
作者：安希范
朝代：明

翡翠明珠定有无，岭南财力未全苏。林间鹬鸟毛难毨，水底鲛人泪欲枯。岂谓徵求烦使节，还应轸恤缓民逋。更闻卜吏多迁客，何日恩波到海隅。
郑太初仪部远谪永宁出都门诸公赠言见示次吴采于侍御韵奉赠
作者：安希范
朝代：明

社稷安危虑独深，一官那敢计升沉。危言竞侧宵人目，严谴终非圣主心。薄海定知传谏草，故乡犹幸盍朋簪。新诗满牍同心侣，把卷低徊不忍吟。纵横狐鼠扰天关，错认龙鳞不可攀。岂料盐梅虚左席，竟令衣钵属群奸。倾贤自昔同摧朽，去佞从来似拔山。逐客忧时心倍切，淋漓双袖泪痕斑。相逢犹忆未髫□，我巳衰颓尔独贤。直节峥嵘标斗望，封章璀璨映奎躔。忧时绿鬓霜将染，报国丹心火愈燃。远谪不须愁瘴疠，清风先播夜郎天。抗疏名高满汉京，寸衷日月可争明。爰爰尔自营三窋，矫矫吾甘斥一鸣。臣节敢云辞万死，主恩犹得贷馀生。投荒此别应非远，何事殷勤唱渭城。
郑太初仪部远谪永宁出都门诸公赠言见示次吴采于侍御韵奉赠·其一
作者：安希范
朝代：明

社稷安危虑独深，一官那敢计升沉。危言竞侧宵人目，严谴终非圣主心。薄海定知传谏草，故乡犹幸盍朋簪。新诗满牍同心侣，把卷低徊不忍吟。
郑太初仪部远谪永宁出都门诸公赠言见示次吴采于侍御韵奉赠·其三
作者：安希范
朝代：明

相逢犹忆未髫□，我巳衰颓尔独贤。直节峥嵘标斗望，封章璀璨映奎躔。忧时绿鬓霜将染，报国丹心火愈燃。远谪不须愁瘴疠，清风先播夜郎天。
郑太初仪部远谪永宁出都门诸公赠言见示次吴采于侍御韵奉赠·其二
作者：安希范
朝代：明

纵横狐鼠扰天关，错认龙鳞不可攀。岂料盐梅虚左席，竟令衣钵属群奸。倾贤自昔同摧朽，去佞从来似拔山。逐客忧时心倍切，淋漓双袖泪痕斑。
郑太初仪部远谪永宁出都门诸公赠言见示次吴采于侍御韵奉赠·其四
作者：安希范
朝代：明

抗疏名高满汉京，寸衷日月可争明。爰爰尔自营三窋，矫矫吾甘斥一鸣。臣节敢云辞万死，主恩犹得贷馀生。投荒此别应非远，何事殷勤唱渭城。
阳和道中逢初度
作者：安希范
朝代：明

握节行穷壤，悬弧际旧辰。萍踪边地雪，柳色故园春。颜为风尘改，年从道路新。一觞聊自祝，僮仆且相亲。
雨中访丁长孺年兄于合溪山居
作者：安希范
朝代：明

闻君新卜筑，西入画溪深。不惮冲泥访，聊为载酒寻。入山谐素愿，避世惬同心。千哉巢由意，高风夙所钦。久订移家约，青山许卜邻。寓公吾计决，地主尔情真。胜事惟栽竹，生涯只负薪。不缘遭放逐，那得避风尘。
雨中访丁长孺年兄于合溪山居·其一
作者：安希范
朝代：明

闻君新卜筑，西入画溪深。不惮冲泥访，聊为载酒寻。入山谐素愿，避世惬同心。千哉巢由意，高风夙所钦。
雨中访丁长孺年兄于合溪山居·其二
作者：安希范
朝代：明

久订移家约，青山许卜邻。寓公吾计决，地主尔情真。胜事惟栽竹，生涯只负薪。不缘遭放逐，那得避风尘。
雪霁后王相公招饮郊园
作者：安希范
朝代：明

出郭乘初霁，高台列绮筵。北临收市邑，南睇俯山川。莘野耕春雨，磻溪钓暮烟。圣明虚席待，莫负太平年。
霍公默留榻新斋索题斋额余以主人不饮而嗜茶为题曰醉茗而系之以歌
作者：安希范
朝代：明

少年饮兴亦颇豪，常苦量浅易成醉。狂饮不能倾一斗，百事昏昏半失记。中年节饮渐嗜茶，好尚亦因衰壮异。顷缘采茶亲入岕，道傍偶尔得胜地。其地更逢贤主人，岩山霍氏诸昆季。长公公默不善饮，独于茗汁有深嗜。念余衰惫困登陟，为余下榻苏劳瘁。书斋新构洁且清，欲署斋名乞题字。主人嗜茶为客供，采摘收藏得三昧。竹垆瓦□手自煎，溪水清于泉第二。饮过七椀趣转佳，濯魄凝神便酣睡。乃知茶功胜于酒，玉川先生真解事。因题斋名曰醉茗，一笑颇全主人意。从今便欲谢曲生，尚念此生有风味。只恐重逢刘阮徒，搏虎雄心仍攘臂。应知啜茗可解酲，二者可兼不可废。一壶清醑一壶茶，醉醉醒醒各有致。
霍公默留榻新斋索题斋额余以主人不饮而嗜茶为题曰醉茗而系之以歌
作者：安希范
朝代：明
体裁：古风

少年饮兴亦颇豪，常苦量浅易成醉。狂饮不能倾一斗，百事昏昏半失记。中年节饮渐嗜茶，好尚亦因衰壮异。顷缘采茶亲入岕，道傍偶尔得胜地。其地更逢贤主人，岩山霍氏诸昆季。长公公默不善饮，独于茗汁有深嗜。念余衰惫困登陟，为余下榻苏劳瘁。书斋新构洁且清，欲署斋名乞题字。主人嗜茶为客供，采摘收藏得三昧。竹垆瓦□手自煎，溪水清于泉第二。饮过七碗趣转佳，濯魄凝神便酣睡。乃知茶功胜于酒，玉川先生真解事。因题斋名曰醉茗，一笑颇全主人意。从今便欲谢曲生，尚念此生有风味。只恐重逢刘阮徒，搏虎雄心仍攘臂。应知啜茗可解酲，二者可兼不可废。一壶清醑一壶茶，醉醉醒醒各有致。
顾季时仪部左迁光州暂归里中赋此代问
作者：安希范
朝代：明

八年经再黜，直道自间关。名不随官贬，家因赴谪还。中原迎紫气，汝颍狎青山。天意高难问，何时有赐环。
题邹南皋太平山房图
作者：安希范
朝代：明

数亩青山一草庐，竹扉松径亦萧疏。主人抱膝淡无虑，祇有耽书癖未□。抗疏名高世所奇，知君应未慰心期。高名若了人间事，筑室山中何所为。白云仙吏自清閒，何事朝朝忆故山。我见画图心亦远，也知幽意颇相关。太平书巳上承明，那得兹山独擅名。且托云霞封白社，还将霖雨慰苍生。
题邹南皋太平山房图·其一
作者：安希范
朝代：明

数亩青山一草庐，竹扉松径亦萧疏。主人抱膝淡无虑，祇有耽书癖未□。
题邹南皋太平山房图·其三
作者：安希范
朝代：明

白云仙吏自清閒，何事朝朝忆故山。我见画图心亦远，也知幽意颇相关。
题邹南皋太平山房图·其二
作者：安希范
朝代：明

抗疏名高世所奇，知君应未慰心期。高名若了人间事，筑室山中何所为。
题邹南皋太平山房图·其四
作者：安希范
朝代：明

太平书巳上承明，那得兹山独擅名。且托云霞封白社，还将霖雨慰苍生。
高存之以湖山之游有门帖谕阍者走笔二绝代为谢客
作者：安希范
朝代：明

朝乘下泽暮扁舟，是处湖山便可游。好谢门前车马客，閒身多为白云留。自缘懒性厌风尘，闭户非真欲避人。千顷春波纵孤艇，渔郎重到亦迷津。
高存之以湖山之游有门帖谕阍者走笔二绝代为谢客·其一
作者：安希范
朝代：明

朝乘下泽暮扁舟，是处湖山便可游。好谢门前车马客，閒身多为白云留。
高存之以湖山之游有门帖谕阍者走笔二绝代为谢客·其二
作者：安希范
朝代：明

自缘懒性厌风尘，闭户非真欲避人。千顷春波纵孤艇，渔郎重到亦迷津。
龙井访友元王隐君次屠纬真韵
作者：安希范
朝代：明

挟策蹑青苍，空山罕人迹。藤萝挂悬漫，古木压危石。仰望空翠中，霭霭孤云白。山阿靓以深，幽人此栖息。烟霞幻奇境，杳与尘世隔。松隙辟瓮牖，湖光荡虚壁。趺坐一蒲团，心猿调定力。欲叩元中元，象罔渺然测。清言互酬应，岚气忽云夕。
龙山咏 其一 可盘岩
作者：安希范
朝代：明

兹岩名可盘，其下有高士。曳杖时一登，坐看孤云起。
龙山咏 其三 乌砂泉
作者：安希范
朝代：明

湖畔一浤泉，不溢亦不涸。盏底澄乌沙，清甘自可酌。
龙山咏 其二 万羊冈
作者：安希范
朝代：明

万片青芙蓉，纷诡皆奇石。何年化作羊，应是初平叱。
龙山咏 其四 小洞庭
作者：安希范
朝代：明

山形何磅礴，具此一卷小。芥子纳须弥，其义真可了。
龙山咏·可盘岩
作者：安希范
朝代：明

兹岩名可盘，其下有高士。曳杖时一登，坐看孤云起。万片青芙蓉，纷诡皆奇石。何年化作羊，应是初平叱。湖畔一浤泉，不溢亦不涸。盏底澄乌沙，清甘自可酌。山形何磅礴，具此一卷小。芥子纳须弥，其义真可了。
新夏饮南林
作者：安广居
朝代：明

绿为帘幕翠为屏，半绕回塘半绕亭。午梦乍醒山欲紫，高歌有伴眼逾青。坐来月色林间出，醉去松风枕上听。一度清欢吟不似，却疑佳思倚云停。
步友人过西林韵
作者：安广居
朝代：明

林皋初过雨，岩翠欲飞来。浩落何年客，荒凉此日台。小吟都会理，大隐亦须才。遗迹方堪挹，轻凫去泽莱。
赠别玉峰上人
作者：安庆王
朝代：明

关山去迢递，飞锡有谁同。行苦三乘里，心开万法中。定回云满榻，偈后月低空。相忆听钟磬，泠然度晓风。
却病吟
作者：安廷谔
朝代：明
体裁：七言律诗

齑盐饘粥是清缘，火宅焚空不受煎。枕上黄粱销绿蚁，观中白骨长青莲。身留蛮触交争国，梦入羲皇极乐天。五十六年吾事毕，时间贪恋总全捐。
宿蠡口
作者：安廷谔
朝代：明
体裁：五言律诗

石尤归棹阻，又宿蓼花边。野店沽余沥，奚囊数剩钱。秋山违胜赏，暮雨惜孤眠。不尽离魂渺，徐州两地悬。
沽酒
作者：安廷谔
朝代：明
体裁：七言律诗

认得当垆卓氏家，小桥低屋柳阴遮。莺啼密树迎风涩，燕蹴香泥掠水斜。鹦鹉泛来因问月，鹣鹴典去为看花。酕酶且任东方白，回首桑榆莫浪嗟。
湖中
作者：安廷谔
朝代：明
体裁：七言律诗

孤山路转六桥西，片片芙蓉入望低。夹岸楼船凉拥树，拍空箫鼓夜分堤。青娥皓齿迎风出，碧渚红莲刺水齐。十里烟波劳应接，湖光月色共凄迷。
从军行
作者：安璲
朝代：明

关云漠漠关雪堆，北风惨惨山木摧。长河冰合马蹄滑，沙塞日落胡笳悲。自恨少小系军籍，愁枕金戈眠不得。苦寒苦饥不敢言，谁人不畏将军律。中宵愁叹何纷纭，犹将膏血输将军。将军好服黑貂服，十貂皮当金十斤。将军独嗜太牢味，一日军中九牛毙。山无馀貂野无牛，诛敛无穷棰楚至。鼎中粒，机中布，日日输入将军库。将军日富士日瘠，欲往诉之逢彼怒。君王每忧军士寒，毛衣布衲输岁阑。将军分给苦不遍，肌肤冻裂手拘挛。蝗虫岁旱无岁无，不闻赈恤闻催租。阿翁弃姑儿弃妇，过半相携逃入胡。胡中艰辛不可说，犹胜将军浚膏血。将军将军胡不去，去作公卿一军悦。天门杳杳严九关，御史纷纷深闭舌。廉颇李牧不复生，激烈悲歌肠内热。
下山
作者：安盘
朝代：明
体裁：七言律诗

笑拂衣裳半有莓，可能结屋傍书台。谁云绝顶无人到，我向西峰看月来。袖里石光惊魍魉，杖头云气接蓬莱。与君还办登山屐，来听龙门半夜雷。
入山
作者：安盘
朝代：明
体裁：七言律诗

昨宵风雨晓来晴，径路无尘自在行。石角乱云回马首，树头残雾湿莺声。笑寻丘壑消春梦，喜共山灵有旧盟。才过小桥东北望，六乡烟火一孤城。
峰顶·其一
作者：安盘
朝代：明
体裁：古风

兹山从开辟，几人共登眺。促膝当半空，拍手成一笑。远海浮三韩，近甸开六诏。南极延衡山，中原奠嵩少。瓦屋馀炊烟，晒经有残烧。天竺龙象过，昆崙鸾凤叫。井次扪白榆，日出见云峤。怪石生佛光，圣灯列庭燎。奇花一切有，异状不相肖。香气落诸天，噫气吹万窍。隤阻云翻飞，垠堮月返照。白晃色界空，黑入罔两趭。元谈石点头，清歌峰竦诮。独立览万有，不寐观众妙。有时坐阒寂，得意却叫跳。眷言且重游，应得凌虚曜。弛张非滞淫，出处各勉劭。飘飘楚狂人，从来不同调。
峰顶·其二
作者：安盘
朝代：明
体裁：七言律诗

落日掀髯立上方，两眉山色转苍凉。遥连玉垒开中国，倒泻银涛接大荒。鹫岭啸声惊霹雳，蛇盘丹字觅雄黄。可怜唤作虚无境，白日迎晖泛紫光。
峡中
作者：安磐
朝代：明
体裁：七言律诗

六月瞿塘滟滪堆，江流如马刷云来。昭君村抱琵琶峡，神女祠连云雨台。峭壁断崖无鸟过，古藤昏树有猿哀。夜来风雨波涛壮，消得夷陵浊酒杯。
毗卢寺
作者：安磐
朝代：明
体裁：五言律诗

孤城带山雨，石束沧江长。凉月下莲漏，晓风吹竹房。方外有遗教，空中多异香。长斋诅空寂，醉里失仁王。
游淩云寺·其一
作者：安磐
朝代：明
体裁：七言绝句

青衣江上水溶溶，隔岸时闻戒夜钟。暂借竹床听梵放，月华初上第三峰。
游淩云寺·其二
作者：安磐
朝代：明
体裁：七言绝句

林竹斑斑月上迟，鸟啼花落暮春时。青衣不是苍梧野，却有峨眉望九疑。
灵崖寺
作者：安磐
朝代：明
体裁：七言绝句

落日西风入化城，万山回合一溪横。谁知今夜峨眉月，高坐灵岩听鹤声。
白水普贤寺
作者：安磐
朝代：明
体裁：七言绝句

紫烟花雨湿晴山，已宿招提第四关。横笛夜深龙睡起，断崖悬石水潺潺。
绝句二首
作者：安磐
朝代：明

折竹声乾万壑虚，晚风江上有归渔。闲来只共梅花笑，雪里何人到草庐。竹杖纶巾避俗翁，闭门终日坐高松。抱琴却是无弹处，流水高山一万重。
绝句（二首）
作者：安磐
朝代：明

折竹声乾万壑虚，晚风江上有归渔。闲来只共梅花笑，雪里何人到草庐。
绝句（二首）
作者：安磐
朝代：明

竹杖纶巾避俗翁，闭门终日坐高松。抱琴却是无弹处，流水高山一万重。
过印上人故居
作者：安磐
朝代：明

振策当年诣远公，袈裟相见坐从容。向来弹指空千劫，今日低头礼万松。小院影堂无客到，绳床蒲坐有尘封。可怜月色还如旧，泪下西楼夜半钟。
题画
作者：安磐
朝代：明

百里同云雪满蓬，冥冥那复计西东。轻舟不畏邪溪水，向晓南风暮北风。
柳眼
作者：安福郡主
朝代：明

一段风流态，青青独可亲。沿堤看去客，融水望归人。滴露如虫泣，含烟似頞颦。半开还半合，窥尽满江春。
山中夜坐
作者：安绍芳
朝代：明

夜气何萧森，空山思寥廓。不知风露寒，弥觉衣裳薄。美人渺难期，对酒不成酌。白日虚牖生，微闻桂花落。
旅泊
作者：安绍芳
朝代：明

秋尽仍为客，江寒独系舟。微霜下木叶，远火露苹洲。无那风前雁，偏生枕上愁。孤帆明更发，何处复淹留。
春尽日寄华公衡
作者：安绍芳
朝代：明
体裁：五言绝句

惆怅春风暮，怀人兴转孤。夕阳空极目，芳草隔南湖。
柳枝词
作者：安绍芳
朝代：明
体裁：乐府曲辞

赤栏桥畔柳丝长，带雨和烟总断肠。肯向西风恨摇落，愿留春色待萧郎。
花津
作者：安绍芳
朝代：明
体裁：五言绝句

水上春霞明，花开几千树。不是避秦人，人疑避秦处。
西林三十二景诗 其一 纤纤泉
作者：安绍芳
朝代：明

刈芝苍松根，触石得鸣玉。泠泠涧底声，泻破寒芜绿。抱瓮出云中，夕阳下西麓。
西林三十二景诗 其七 空香阁
作者：安绍芳
朝代：明

高阁挂苍霭，向晚松风凉。四笔石灯青，跏趺据绳床。天女散花来，竟夕闻空香。
西林三十二景诗 其三 鹤径
作者：安绍芳
朝代：明

落叶秋雨深，荒径无行迹。鹤破青冥来，翩跹一羽客。令我思休粮，松间饭白石。
西林三十二景诗 其九 松步
作者：安绍芳
朝代：明

朗啸长松下，松风答清响。夜来春雨歇，遍地紫芝长。昼日不逢人，独自披鹤氅。
西林三十二景诗 其二 遁谷
作者：安绍芳
朝代：明

籍甚非所求，跫然安足喜。自爱空谷幽，白云呼不起。为报长康翁，置我丘壑里。
西林三十二景诗 其五 息矶
作者：安绍芳
朝代：明

垂纶非羡鱼，聊复亦尔尔。不知红尘中，何处无芳饵。却笑磻溪翁，老与人间事。
西林三十二景诗 其八 阁
作者：安绍芳
朝代：明

阑干逼星晨，萧然挟羽翰。窗中窥日月，出没如两丸。坐此邀飞仙，千秋以盘桓。
西林三十二景诗 其六 景榭
作者：安绍芳
朝代：明

台榭俯空明，倒影见眉宇。衣间湿翠寒，青山在水底。醉学谪仙人，拾月沧波里。
西林三十二景诗 其十 醉石
作者：安绍芳
朝代：明

沈醉寄情真，片石亦名醉。溪风吹不醒，山月照清寐。惟应刘公荣，箕踞日相对。
西林三十二景诗 其十一 兰岩
作者：安绍芳
朝代：明

芳兰罥幽石，清芬散岩阿。相思隔美人，纫佩当如何。庶保空谷姿，幸免当门锄。
西林三十二景诗 其十三 晨光坞
作者：安绍芳
朝代：明

朝曦出东岭，明霞相与鲜。松露湿未晞，花源澹浮烟。道人隔岩宿，独藉孤云眠。
西林三十二景诗 其十二 石道
作者：安绍芳
朝代：明

石道苍翠间，窈窕绝尘鞅。麋鹿日以骄，薜荔日以长。独有青岩云，倏忽自来往。
西林三十二景诗 其十五 爽台
作者：安绍芳
朝代：明

层台一何旷，修竹有爽色。披襟清风来，往往堕巾帻。白云自满地，上有苍麛迹。
西林三十二景诗 其十六 沃邱
作者：安绍芳
朝代：明

乞得袈裟地，青山如沃州。欲知无著心，面面清溪流。稍容支许辈，乘筏来溪头。
西林三十二景诗 其十四 虚籁堂
作者：安绍芳
朝代：明

结茆空山中，冥心契元寂。时闻虚籁生，复闻虚籁息。倦开齐物篇，高枕青山色。
西林三十二景诗 其四 一苇渡
作者：安绍芳
朝代：明

夕阳下前溪，西风吹野渡。不见折苇人，独立苍茫暮。隔岸丛林幽，知是寒山路。
西林三十二景诗·纤纤泉
作者：安绍芳
朝代：明

刈芝苍松根，触石得鸣玉。泠泠涧底声，泻破寒芜绿。抱瓮出云中，夕阳下西麓。籍甚非所求，跫然安足喜。自爱空谷幽，白云呼不起。为报长康翁，置我丘壑里。落叶秋雨深，荒径无行迹。鹤破青冥来，翩跹一羽客。令我思休粮，松间饭白石。夕阳下前溪，西风吹野渡。不见折苇人，独立苍茫暮。隔岸丛林幽，知是寒山路。垂纶非羡鱼，聊复亦尔尔。不知红尘中，何处无芳饵。却笑磻溪翁，老与人间事。台榭俯空明，倒影见眉宇。衣间湿翠寒，青山在水底。醉学谪仙人，拾月沧波里。高阁挂苍霭，向晚松风凉。四笔石灯青，跏趺据绳床。天女散花来，竟夕闻空香。阑干逼星晨，萧然挟羽翰。窗中窥日月，出没如两丸。坐此邀飞仙，千秋以盘桓。朗啸长松下，松风答清响。夜来春雨歇，遍地紫芝长。昼日不逢人，独自披鹤氅。沈醉寄情真，片石亦名醉。溪风吹不醒，山月照清寐。惟应刘公荣，箕踞日相对。芳兰罥幽石，清芬散岩阿。相思隔美人，纫佩当如何。庶保空谷姿，幸免当门锄。石道苍翠间，窈窕绝尘鞅。麋鹿日以骄，薜荔日以长。独有青岩云，倏忽自来往。朝曦出东岭，明霞相与鲜。松露湿未晞，花源澹浮烟。道人隔岩宿，独藉孤云眠。结茆空山中，冥心契元寂。时闻虚籁生，复闻虚籁息。倦开齐物篇，高枕青山色。层台一何旷，修竹有爽色。披襟清风来，往往堕巾帻。白云自满地，上有苍麛迹。乞得袈裟地，青山如沃州。欲知无著心，面面清溪流。稍容支许辈，乘筏来溪头。
送曾中丞入蜀
作者：安绍芳
朝代：明

玉节遥看万里行，鸣笳吹角动西京。天边剑阁云连栈，树里巴江锦作城。檄到百蛮新喻蜀，图开八阵旧藏兵。褰帷父老烦相问，辞赋何人似长卿。
刘中丞平山寇诗
作者：宋仕明
朝代：明

自天秉钺控西东，雷迅霜威压世雄。薄伐已褫豺虎魄，先声遂挫犬羊锋。勿云岭外无宁宇，最幸专城有令公。自是韬戈铭汉石，燕然山上记肤功。
游梅仙山
作者：宋仪望
朝代：明
体裁：古风

白云在深山，山深转空翠。古木凌飞烟，丛竹亦森邃。梅公隐何时，汉道昔云季。当其抗言时，鼎镬宁足畏。一斥眇何所，去作南昌尉。兹山信超旷，盘郁多佳气。幽栖亦何为，岂不以我贵。一朝变姓名，挂冠从此去。亲旧相太息，妻子不知处。余亦肮脏人，误触当时讳。见几苦不早，抚已有深愧。永愿谢尘缘，长往从我志。
和西湖竹枝词
作者：宋元禧
朝代：明

十三女郎不出门，父娘墓在葛山根。同携女伴踏青去，不上道旁苏小坟。湖上采薪春复春，养蚕长见茧丝新。老蚕不识人间事，犹趁东风了此身。湖光照侬双画眉，鬓边照见一茎丝。东家女伴多年别，昨日携来十岁儿。
和西湖竹枝词·其一
作者：宋元禧
朝代：明

十三女郎不出门，父娘墓在葛山根。同携女伴踏青去，不上道旁苏小坟。
元塔登高
作者：宋兆礿
朝代：明

人文地气翕然升，雁塔方高岂计层。便待参云惟此级，何曾插汉不容登。平畴拔地明孤起，远嶂临江欲共凭。若问题名元字在，海天空阔赋鲲鹏。
双洞疏烟
作者：宋兆礿
朝代：明

双岩原自出黄岐，别以灵栖著景宜。北去松云随意懒，南来竹霭倩风移。林间客话氤氲里，雨后僧归澹漠时。每叩洞门惊踏破，身居烟上不曾知。
屈同姓
作者：宋兆礿
朝代：明

攘功世之常，何至忧思起。放逐臣之分，何至愤投水。胸有一部骚，不发不能已。骚卷留千秋，何关死不死。
德安道中望庐山
作者：宋兆礿
朝代：明

庐山去我不盈尺，我去庐山只一屐。相逢掉臂而过之，以意往还为朝夕。峰尖折合不记痕，历落空苍如展襞。此中名理大深奇，名贤文士而仙释。我于其中何居焉，车马匆匆相为客。山灵爱客如怜才，分明变现开幽寞。随我路中路不崎，入我舟中舟不窄。为问明日浔阳江上路，庐山将莫从人渡。
柳下僯子卿娶
作者：宋兆礿
朝代：明

柳下坐怀事，道学喜传说。人以穷来归，因之试淄涅。是乃桑中为，谁云柳下屑。然则复何奇，不恭其一辙。子卿偕胡妇，千秋辨污蔑。十九年泽中，人情宁消灭。古今至节人，一皆情所结。情至风值萍，曾何伤汉节。胡妇若累卿，胡羊亦卿孽。汉旄落寒沙，胡霜焉可啮。然则复何妨，柳下谁优劣。
赋得陶渊明无钱对菊花
作者：宋兆礿
朝代：明

秋风吹菊遍东篱，百卉无颜不敢奇。天生千古一陶令，人外欣赏深相知。相知相赏成清友，角巾在瓮杯在手。角巾在瓮杯在手，偶然瓶尽花知否。先生无酒亦无求，于焉绕径自夷犹。东皋日出淡烟锁，采之盈掬清芬朵。陶公爱菊晚节高，菊亦爱公高似我。忘言相对与谈玄，有菊空尊亦自可。东家酣畅九日天，霜枝摧辱俗夫前。西家黄白排成队，粉黛无色相为妍。即令有酒洗妆在，花之神理已不全。何似陶公篱落下，不衫不履自翩翩。天生姿骨大疏放，种花亦如其人焉。满径黄金清富贵，谁云五柳真无钱。有钱何与菊花事，无酒逃却花间禅。陶公得意每如此，书不求解琴无弦。
秋日怀兄弟二首
作者：宋克
朝代：明

秋至忆兄弟，萧萧木落初。如何去乡国，不见有音书。漂泊全无定，存亡半是虚。风尘几时靖，还似昔同居。相别几多时，相思泪满衣。家贫经难久，世乱得书稀。作吏诚全拙，从军事亦非。乡心秋塞雁，尽日向南飞。
秋日怀兄弟二首·其一
作者：宋克
朝代：明
体裁：五言律诗

秋至忆兄弟，萧萧木落初。如何去乡国，不见有音书。漂泊全无定，存亡半是虚。风尘几时靖，还似昔同居。
秋日怀兄弟二首·其二
作者：宋克
朝代：明
体裁：五言律诗

相别几多时，相思泪满衣。家贫经难久，世乱得书稀。作吏诚全拙，从军事亦非。乡心秋塞雁，尽日向南飞。
莫春李因仲携具偕同社过访山斋留宿
作者：宋咸
朝代：明
体裁：古风

取意不在远，闭此悠然门。读书白云午，俯仰几席尊。泉飞雨声来，我友命酒樽。相见各一笑，天趣洽后昆。情真得薄醉，礼简有奥论。取次选高石，振衣望乾坤。须臾日西逝，归影驰暮村。越客恋清景，半榻恬梦魂。中宵妙语默，澹茗生月痕。聚散虽固然，依依神理存。
登烟雨楼
作者：宋存标
朝代：明
体裁：五言律诗

去去寻幽胜，溪花映晚汀。飞云随意远，宿鸟带烟青。水响千鱼出，湖宽两岸平。怀人秋思老，斜月碧泠泠。
醉花阴
作者：宋存标
朝代：明

香散飞花衣袖窄，浪浴双鸳翼。明月爱随人，一缕红云，暗里争颜色。独立回廊闻太息，梦里曾相识。玉指映柔荑，欲折花枝，睡起娇无力。
湖亭小集
作者：宋守一
朝代：明
体裁：五言律诗

为问竹溪逸，谁当处士星。高标希俗累，彩笔动山灵。镜落芙蓉紫，园开薜荔青。肯怜朋好在，风雨望湖亭。
有赠
作者：宋巘
朝代：明

猎猎旌幢拥自东，云中江树访归篷。天留一代成勋业，人共千秋诵孝忠。醉里捲波看臂血，灯前拂剑吐骄虹。清时共济多卿衮，肯负苍生卧尉公。
寄题补陀
作者：宋应昌
朝代：明
体裁：七言绝句

洛伽山浸海波中，大士西来彼岸通。不是世人迷苦海，肯教说法到天东。
怜愚诗四十二首
作者：宋应星
朝代：明

一个浑身有几何，学书不就学兵戈。南思北想无安著，明镜催人白发多。山中樵客食无酶，热芋寒饘八十来。参附若还能续命，王孙公子不须哀。皇天大父亿人皆，四散均分不厚乖。富贵相承三世足，曾孙不第苦伤怀。气散魂游骨已枯，荒坟速朽返虚无。活人不去寻生计，只望堪舆指穴图。仕宦场头尚协恭，一心为国自相容。结成死党排殊调，报复循环汝国凶。青苗子母会牙筹，吸骨吞肤未肯休。直待饥寒群盗起，先从尔室报冤雠。构讼犹如两奕棋，输赢必有一人支。吾家惧损门楣望，不代他家比量思。古今圣贤事头多，几句铭旌志不磨。若祖而翁微细善，连篇墓表太繁苛。乘胜元兵已破襄，葛陂贾相半闲堂。且偷睫下红妆艳，为虏明年岂足伤。流火商金静晓云，伏残馀暑未清熏。孀荆不记秋风冷，日浣轻纱制练裙。天子荣亲濮议繁，宋朝多事我朝翻。状元修撰浑年少，谪戍云南未是冤。权奸垂死未心灰，领史秦埙后命推。只道世人聋哑尽，不将董笔刺渠魁。宦竖么么秽浊躬，投缳旅店疾如风。官高经略师徒丧，俛首求生贯索中。一人两子算盘推，积到千年百万胎。幼子无孙犹不暝，争教杀运不重来。篇章无奈出身何，释褐忘筌弃则那。结习他年难洗涤，刊成宦藁摘瑕多。昔年半菽费忧谋，今日千金橐送收。止足不生清夜想，蝇营直向死前休。华夷兵合汴城围，应举书生翰墨辉。斜虎已逃宫驾乱，腐儒犹整旧襕衣。适口滋甘是处生，酸咸得诀有馀清。何须越国求珍错，狗欲伤身长嗜萌。为构华居竭智钱，此身许住几多年。儿孙奉祝于斯否，从古雕梁不久延。桐乡近宦一何愚，欲积鎏金百万馀。数未盈时冤已集，一夫作难委沟渠。计度升迁俛要津，卑污启事避人陈。尊官掌记知多少，冷语闲谈泄漏频。废阁生涯妄想荧，敲鱼击磬诵残经。随求随得欺人甚，失望荒凉梦不醒。升量学问斗量才，欲作神仙结圣胎。蛐蚓若能腾雾雨，蛟龙遍地役风雷。通书浅陋撰何人，选择先生道煞神。时日若能催富贵，伊家乔梓岂长贫。神州赤县海环瀛，同日同时万口生。佣丐公卿齐出世，先生开卷细推评。世代江山几裂完，随宜田宅且相安。经年计较团成片，两子分开局已残。天垂列象圣遵模，为问还丹事有无。万斛明珠难换颗，痴人妄想点金须。繁华寂寞转轮间，热闹场中莫久顽。闻道盛唐云锦队，回头兵火破潼关。太平风景四郊安，邻里穷时我亦单。五亩宫墙何固有，负刍一至路行难。世间左道孰为凶，最是龙阳泣楚宫。禽兽犹明真配合，生人反昧假雌雄。悦爱娇容种性生，视同苴土远人情。罗敷自有天分限，妄想繁时剧祸盈。元宋推寻楚汉时，千秋名姓几盘棋。儿孙田宅思牢固，官印私钤策罔遗。既晓森罗业镜光，侈焚冥镪寄虚堂。只言贿赂通阴界，先造繁词奏法王。清寒原是好名声，误拟羞惭效侈盈。勉强风流神不王，困穷无计酿戈兵。良犀美玉巧工雕，议款平酬贵客邀。封付儿孙传玩远，未寒四大已萍飘。子孙贤否性相成，作法毋凉尽我生。遗嘱絮烦临疾病，何曾片语耳根迎。人生愿欲自无穷，官贵金多百岁中。衰相已形功德薄，遗言墓志托名公。说短谈非遍世间，终身隔耳罔相关。才闻传报无多语，烟起心胸火足颜。人到无能始贷金，子钱生发向何寻？厉词追索弥年后，生计萧条起绿林。著述诗书吐肺肝，目前身后几人看。装成圈点吾徒炫，假序名公识者弹。已信天工有命偕，死生富贵尽前排。祈禳谋策纷纭起，信命初心顷刻乖。耳目相同男子官，聪明差异万千端。群生尽葬愚公谷，阅尽方知智者难。
怜愚诗四十二首·其一
作者：宋应星
朝代：明

一个浑身有几何，学书不就学兵戈。南思北想无安著，明镜催人白发多。
怜愚诗四十二首·其七
作者：宋应星
朝代：明

构讼犹如两奕棋，输赢必有一人支。吾家惧损门楣望，不代他家比量思。
怜愚诗四十二首·其三
作者：宋应星
朝代：明

皇天大父亿人皆，四散均分不厚乖。富贵相承三世足，曾孙不第苦伤怀。
怜愚诗四十二首·其三十
作者：宋应星
朝代：明

世间左道孰为凶，最是龙阳泣楚宫。禽兽犹明真配合，生人反昧假雌雄。
怜愚诗四十二首·其三十一
作者：宋应星
朝代：明

悦爱娇容种性生，视同苴土远人情。罗敷自有天分限，妄想繁时剧祸盈。
怜愚诗四十二首·其三十七
作者：宋应星
朝代：明

人生愿欲自无穷，官贵金多百岁中。衰相已形功德薄，遗言墓志托名公。
怜愚诗四十二首·其三十三
作者：宋应星
朝代：明

既晓森罗业镜光，侈焚冥镪寄虚堂。只言贿赂通阴界，先造繁词奏法王。
怜愚诗四十二首·其三十九
作者：宋应星
朝代：明

人到无能始贷金，子钱生发向何寻？厉词追索弥年后，生计萧条起绿林。
怜愚诗四十二首·其三十二
作者：宋应星
朝代：明

元宋推寻楚汉时，千秋名姓几盘棋。儿孙田宅思牢固，官印私钤策罔遗。
怜愚诗四十二首·其三十五
作者：宋应星
朝代：明

良犀美玉巧工雕，议款平酬贵客邀。封付儿孙传玩远，未寒四大已萍飘。
怜愚诗四十二首·其三十八
作者：宋应星
朝代：明

说短谈非遍世间，终身隔耳罔相关。才闻传报无多语，烟起心胸火足颜。
怜愚诗四十二首·其三十六
作者：宋应星
朝代：明

子孙贤否性相成，作法毋凉尽我生。遗嘱絮烦临疾病，何曾片语耳根迎。
怜愚诗四十二首·其三十四
作者：宋应星
朝代：明

清寒原是好名声，误拟羞惭效侈盈。勉强风流神不王，困穷无计酿戈兵。
怜愚诗四十二首·其九
作者：宋应星
朝代：明

乘胜元兵已破襄，葛陂贾相半闲堂。且偷睫下红妆艳，为虏明年岂足伤。
怜愚诗四十二首·其二
作者：宋应星
朝代：明

山中樵客食无酶，热芋寒饘八十来。参附若还能续命，王孙公子不须哀。
怜愚诗四十二首·其二十
作者：宋应星
朝代：明

桐乡近宦一何愚，欲积鎏金百万馀。数未盈时冤已集，一夫作难委沟渠。
怜愚诗四十二首·其二十一
作者：宋应星
朝代：明

计度升迁俛要津，卑污启事避人陈。尊官掌记知多少，冷语闲谈泄漏频。
怜愚诗四十二首·其二十七
作者：宋应星
朝代：明

天垂列象圣遵模，为问还丹事有无。万斛明珠难换颗，痴人妄想点金须。
怜愚诗四十二首·其二十三
作者：宋应星
朝代：明

升量学问斗量才，欲作神仙结圣胎。蛐蚓若能腾雾雨，蛟龙遍地役风雷。
怜愚诗四十二首·其二十九
作者：宋应星
朝代：明

太平风景四郊安，邻里穷时我亦单。五亩宫墙何固有，负刍一至路行难。
怜愚诗四十二首·其二十二
作者：宋应星
朝代：明

废阁生涯妄想荧，敲鱼击磬诵残经。随求随得欺人甚，失望荒凉梦不醒。
怜愚诗四十二首·其二十五
作者：宋应星
朝代：明

神州赤县海环瀛，同日同时万口生。佣丐公卿齐出世，先生开卷细推评。
怜愚诗四十二首·其二十八
作者：宋应星
朝代：明

繁华寂寞转轮间，热闹场中莫久顽。闻道盛唐云锦队，回头兵火破潼关。
怜愚诗四十二首·其二十六
作者：宋应星
朝代：明

世代江山几裂完，随宜田宅且相安。经年计较团成片，两子分开局已残。
怜愚诗四十二首·其二十四
作者：宋应星
朝代：明

通书浅陋撰何人，选择先生道煞神。时日若能催富贵，伊家乔梓岂长贫。
怜愚诗四十二首·其五
作者：宋应星
朝代：明

仕宦场头尚协恭，一心为国自相容。结成死党排殊调，报复循环汝国凶。
怜愚诗四十二首·其八
作者：宋应星
朝代：明

古今圣贤事头多，几句铭旌志不磨。若祖而翁微细善，连篇墓表太繁苛。
怜愚诗四十二首·其六
作者：宋应星
朝代：明

青苗子母会牙筹，吸骨吞肤未肯休。直待饥寒群盗起，先从尔室报冤雠。
怜愚诗四十二首·其十
作者：宋应星
朝代：明

流火商金静晓云，伏残馀暑未清熏。孀荆不记秋风冷，日浣轻纱制练裙。
怜愚诗四十二首·其十一
作者：宋应星
朝代：明

天子荣亲濮议繁，宋朝多事我朝翻。状元修撰浑年少，谪戍云南未是冤。
怜愚诗四十二首·其十七
作者：宋应星
朝代：明

华夷兵合汴城围，应举书生翰墨辉。斜虎已逃宫驾乱，腐儒犹整旧襕衣。
怜愚诗四十二首·其十三
作者：宋应星
朝代：明

宦竖么么秽浊躬，投缳旅店疾如风。官高经略师徒丧，俛首求生贯索中。
怜愚诗四十二首·其十九
作者：宋应星
朝代：明

为构华居竭智钱，此身许住几多年。儿孙奉祝于斯否，从古雕梁不久延。
怜愚诗四十二首·其十二
作者：宋应星
朝代：明

权奸垂死未心灰，领史秦埙后命推。只道世人聋哑尽，不将董笔刺渠魁。
怜愚诗四十二首·其十五
作者：宋应星
朝代：明

篇章无奈出身何，释褐忘筌弃则那。结习他年难洗涤，刊成宦藁摘瑕多。
怜愚诗四十二首·其十八
作者：宋应星
朝代：明

适口滋甘是处生，酸咸得诀有馀清。何须越国求珍错，狗欲伤身长嗜萌。
怜愚诗四十二首·其十六
作者：宋应星
朝代：明

昔年半菽费忧谋，今日千金橐送收。止足不生清夜想，蝇营直向死前休。
怜愚诗四十二首·其十四
作者：宋应星
朝代：明

一人两子算盘推，积到千年百万胎。幼子无孙犹不暝，争教杀运不重来。
怜愚诗四十二首·其四
作者：宋应星
朝代：明

气散魂游骨已枯，荒坟速朽返虚无。活人不去寻生计，只望堪舆指穴图。
怜愚诗四十二首·其四十
作者：宋应星
朝代：明

著述诗书吐肺肝，目前身后几人看。装成圈点吾徒炫，假序名公识者弹。
怜愚诗四十二首·其四十一
作者：宋应星
朝代：明

已信天工有命偕，死生富贵尽前排。祈禳谋策纷纭起，信命初心顷刻乖。
怜愚诗四十二首·其四十二
作者：宋应星
朝代：明

耳目相同男子官，聪明差异万千端。群生尽葬愚公谷，阅尽方知智者难。
思美诗十首
作者：宋应星
朝代：明

闻道西方有美人，大圆清淑幻成身。容华婥约仙山质，德性温良葛氏民。著作功高天不夜，应酬气爽日长春。却怜俗骨烦陶冶，宁惜蒙淄混世尘。叔世何曾气薄凉，仍生圣哲应储祥。但从孝悌开初址，自显忠良扩远疆。作止醒眠皆法象，笑嬉怒骂尽文章。《缁衣》好德难容口，千古遗编姓字香。智过千人谓是英，超群岂入此中评。欲施雨露崇朝遍，但卷风云指顾清。万卷淹通才鬼服，千言立就羽流惊。执鞭愿者追随往，渠在峨眉绝顶行。德全才足与时宜，一曲名流未是奇。奕到入神情若拙，书成泣鬼意如痴。微熏契合醇醪性，清咏赓飏击壤词。韫就太和充四体，谁能不系美人思。砥柱狂澜劲节标，匪因闻誉动心要。个中信誓千金重，身外浮荣一叶飘。帝座光明呼吸透，尘埃笃挚鬼神招。成功不愿留名记，至德无称意自饶。圣贤怀德觉顽愚，出处难将一局拘。坐榻穿时真乐在，辙轮环处苦心纡。功存克己坚持足，愿结成民取次符。举世簪缨为若事，荣名绝与至人殊。充繁东壁尽书编，不解删存枉展诠。天产哲人今贯古，时宗盟主俗资贤。无情片语弁髦弃，有用群言琬琰传。从此缥缃怀至宝，祖龙不用虐灰燃。四象两仪七尺安，推尊主教暂登坛。正容悟物形同玉，法语迎机气若兰。隐跃真诠高觉證，提撕直指众人看。关闽濂洛捐衣钵，遥接尼山海水观。静里功夫去倦昏，动时酬应岂忘存。儒家主敬无迁位，释氏观心不二门。差遣万缘归色相，贯穿三教合乾坤。生知默喻刚柔信，无极源流独觉尊。性量群分贮水推，圣涵万顷众涵卮。惊人事业优《尧典》，绝世文章玩《系词》。博物功深明范合，观天理契彻盈亏。官骸不负洪钧赋，过此难将意识窥。
思美诗十首·其一
作者：宋应星
朝代：明

闻道西方有美人，大圆清淑幻成身。容华婥约仙山质，德性温良葛氏民。著作功高天不夜，应酬气爽日长春。却怜俗骨烦陶冶，宁惜蒙淄混世尘。
思美诗十首·其七
作者：宋应星
朝代：明

充繁东壁尽书编，不解删存枉展诠。天产哲人今贯古，时宗盟主俗资贤。无情片语弁髦弃，有用群言琬琰传。从此缥缃怀至宝，祖龙不用虐灰燃。
思美诗十首·其三
作者：宋应星
朝代：明

智过千人谓是英，超群岂入此中评。欲施雨露崇朝遍，但卷风云指顾清。万卷淹通才鬼服，千言立就羽流惊。执鞭愿者追随往，渠在峨眉绝顶行。
思美诗十首·其九
作者：宋应星
朝代：明

静里功夫去倦昏，动时酬应岂忘存。儒家主敬无迁位，释氏观心不二门。差遣万缘归色相，贯穿三教合乾坤。生知默喻刚柔信，无极源流独觉尊。
思美诗十首·其二
作者：宋应星
朝代：明

叔世何曾气薄凉，仍生圣哲应储祥。但从孝悌开初址，自显忠良扩远疆。作止醒眠皆法象，笑嬉怒骂尽文章。《缁衣》好德难容口，千古遗编姓字香。
思美诗十首·其五
作者：宋应星
朝代：明

砥柱狂澜劲节标，匪因闻誉动心要。个中信誓千金重，身外浮荣一叶飘。帝座光明呼吸透，尘埃笃挚鬼神招。成功不愿留名记，至德无称意自饶。
思美诗十首·其八
作者：宋应星
朝代：明

四象两仪七尺安，推尊主教暂登坛。正容悟物形同玉，法语迎机气若兰。隐跃真诠高觉證，提撕直指众人看。关闽濂洛捐衣钵，遥接尼山海水观。
思美诗十首·其六
作者：宋应星
朝代：明

圣贤怀德觉顽愚，出处难将一局拘。坐榻穿时真乐在，辙轮环处苦心纡。功存克己坚持足，愿结成民取次符。举世簪缨为若事，荣名绝与至人殊。
思美诗十首·其十
作者：宋应星
朝代：明

性量群分贮水推，圣涵万顷众涵卮。惊人事业优《尧典》，绝世文章玩《系词》。博物功深明范合，观天理契彻盈亏。官骸不负洪钧赋，过此难将意识窥。
思美诗十首·其四
作者：宋应星
朝代：明

德全才足与时宜，一曲名流未是奇。奕到入神情若拙，书成泣鬼意如痴。微熏契合醇醪性，清咏赓飏击壤词。韫就太和充四体，谁能不系美人思。
王官谷
作者：宋廷佐
朝代：明
体裁：五言律诗

三晋饶形胜，王官甲品题。半山常雨过，一柱与天齐。洞口烟霞晦，矶头草树迷。夜深还独坐，寒月下前溪。
王官谷漫成
作者：宋廷佐
朝代：明
体裁：七言律诗

乾坤今古一虚舟，是处青山便可留。海上漫劳占紫气，人间何事觅丹丘。中条雨霁青如画，天柱峰高凛似秋。夜向休休亭下望，一川明月照寒流。
登三门山看河楼·其一
作者：宋廷佐
朝代：明
体裁：七言律诗

万里风烟此上游，百年楼古独登楼。连村草树环三晋，隔岸河山已二周。危槛乍凭天欲堕，洪涛初撼地应浮。茫茫禹迹行将遍，自喜今朝是壮游。
登三门山看河楼·其二
作者：宋廷佐
朝代：明
体裁：七言律诗

滔滔东下浪花浮，万里惟应到海休。未论三门过潋滟，且看一柱障中流。千年胜迹浑如昨，六月凉飙凛似秋。揽辔重来是何日，漫题崖石记曾游。
登天柱峰
作者：宋廷佐
朝代：明
体裁：五言律诗

杖策登天柱，长河入望真。归心随落日，壮志欲凌云。花气风前润，蝉声雨后新。乱山何处尽，应有避秦人。
哭长清李处士
作者：宋恢
朝代：明
体裁：七言律诗

垂白传经鄮水东，曾闻人誉重和雍。天衢终叹蒲轮杳，云壑长哀繐帐空。耆旧一时堪补传，老成百世自流风。独怜帐下诸生在，徒对高堂哭马融。
寄洪郎中
作者：宋恢
朝代：明

琼林有鸣鹤，皎皎霜雪姿。飘飘奋遐举，云程扬羽仪。朝饮玉池水，夕啄玄圃芝。音声振千仞，逸响闻天逵。灵雏善相和，好爵心所縻。安得晨风翼，万里恒追随。
访杨维立进士留赠
作者：宋恢
朝代：明

虚斋坐岑寂，幽怀旷难任。美人久不谐，纡郁伤我心。出门爱春熙，灌木鸣珍禽。轻舟溯长川，弭棹枫江浔。高扉俯流水，山树荫成阴。山堂惬良晤，载聆金玉音。韦布分樗散，幸兹挹华簪。芳筵晃银烛，畅饮乐且耽。悠然写馀兴，啸咏鉴璆琳。启户夜何其，天汉回箕参。职思慎毋荒，先哲有遗箴。枕籍甫云觉，晨鸡彻云林。
送戴使君之任雷州
作者：宋恢
朝代：明
体裁：五言排律

有美吾乡彦，丰姿冰雪涵。鸿文归藻鉴，高誉动华簪。题驾方齐右，分符遂粤南。朋侪分祖席，徒御拥征骖。騄駬初当道，青萍已拂镡。寒云凝楚峡，春树满湘潭。执辔登岩曲，褰帷转石龛。乱山遥入桂，巨海渺连儋。万井依蛮市，孤城倚瘴岚。汉仪应共仰，蛮俗自徐谙。设匦求新政，还珠异昔贪。槟榔非足嗜，鱼脍亦忘甘。户集民无讼，庭閒吏罢参。清时将注用，玄发未为淹。
卧云楼与莫若江郭礼亭夜坐
作者：宋旭
朝代：明
体裁：五言律诗

春阴天欲雪，虚阁夜生寒。竹叶探钩尽，梅花秉烛看。风尘馀短剑，时俗且高冠。无限忧时意，闻鸡耻素餐。
赋得五峰秀色
作者：宋旭
朝代：明
体裁：五言律诗

招提横翠霭，骈峙两三尖。仙掌高擎汉，佛头青映帘。咒云龙出钵，施食鸟窥檐。示彼西来意，优昙取次拈。
居山之一
作者：宋是
朝代：明
体裁：五言律诗

绿阴多树处，老屋紫苔肥。坐久溪云出，日长山鸟依。偶占诗句好，补索韵音稀。会有邻家子，花时来叩扉。
左掖闻莺柬湛甘泉年丈
作者：宋景
朝代：明
体裁：七言律诗

参差宫树织流黄，左个晨开清听长。睍睆友声来紫殿，绵蛮春语叶青阳。解调玉琯依仙仗，巧啭金铺引太常。更逐鹓行琼佩入，赓谐天曲和明良。
重修灞桥落成
作者：宋有文
朝代：明
体裁：七言律诗

几年病涉叹倾颓，此日功成接岸隈。谁谓世多题柱客，我知君是济川才。水翻鲸浪从砰湃，路转羊肠便往来。高树贞珉垂不朽，终南山色共崔嵬。
赵彦徵画
作者：宋杞
朝代：明
体裁：古风

远山入空青，老树擎寸碧。近山接平坡，凿凿见白石。两山尽处歧路平，松林漠漠烟如织。清溪疑自天目来，鸥鹭飞起无纤埃。有人曳杖过溪去，渡头古屋谁为开？玉堂学士画家趣，萧洒文孙传笔意。风尘满眼何处避，安得向此山中住。
东雒山房诗
作者：宋濂
朝代：明

东雒山人羽为衣，腰悬宝剑光陆离。超然乘天㳺，旷荡八极随飙驰。俯视嵩高三十六，一一秀出紫金翠羽之华芝。中有少室八百六十丈，颠倒元气涵晨霏。毵毵绿毛仙，濯足清泠渊。见人不肯折腰拜，手掷绿黍散作天花旋。天花旋，舞连娟，玉女从东来，头戴云翘足跰？。试持秋帛捣寒石，中夜灵响凄紧如霜弦。不知龙穴有石髓，太乙月鼎将同煎。劳生任飘忽，谁复相留连。天鸡一鸣天下白，齐州九点凝青烟。朝㪺瀍涧之灵泉，夕漱伊洛之寒川。虽知城郭尚依旧，华表鹤泪应千年。大江东流浴龙虎，丹光掩月夜吞吐。故乡何处久不归，人间一笑成今古。三素云高不可攀，仰见群仙出没于其间。勿使明镜凋朱颜，顾我魁礧徒，无由扣琼关。我不能鼻息吹虹霓，顿挫万物归新题。我不能白昼兀坐惜居诸，时翻枯竹除白鱼。但得三寸舌，赤如莲花净于雪。高谈蕊珠经，旦夕声不绝。声不绝，造玄徽，芙蓉峰前金虎要人骑。山人当相求，飞飞腾太微，共持瑶华玉管凌云吹。
东雒山房诗
作者：宋濂
朝代：明

东雒山人羽为衣，腰悬宝剑光陆离。超然乘天㳺，旷荡八极随飙驰。俯视嵩高三十六，一一秀出紫金翠羽之华芝。中有少室八百六十丈，颠倒元气涵晨霏。毵毵绿毛仙，濯足清泠渊。见人不肯折腰拜，手掷绿黍散作天花旋。天花旋，舞连娟，玉女从东来，头戴云翘足跰𨇤。试持秋帛捣寒石，中夜灵响凄紧如霜弦。不知龙穴有石髓，太乙月鼎将同煎。劳生任飘忽，谁复相留连。天鸡一鸣天下白，齐州九点凝青烟。朝㪺瀍涧之灵泉，夕漱伊洛之寒川。虽知城郭尚依旧，华表鹤泪应千年。大江东流浴龙虎，丹光掩月夜吞吐。故乡何处久不归，人间一笑成今古。三素云高不可攀，仰见群仙出没于其间。勿使明镜凋朱颜，顾我魁礧徒，无由扣琼关。我不能鼻息吹虹霓，顿挫万物归新题。我不能白昼兀坐惜居诸，时翻枯竹除白鱼。但得三寸舌，赤如莲花净于雪。高谈蕊珠经，旦夕声不绝。声不绝，造玄徽，芙蓉峰前金虎要人骑。山人当相求，飞飞腾太微，共持瑶华玉管凌云吹。
东雒山房诗
作者：宋濂
朝代：明
体裁：古风

东雒山人羽为衣，腰悬宝剑光陆离。超然乘天游，旷荡八极随飙驰。俯视嵩高三十六，一一秀出紫金翠羽之华芝。中有少室八百六十丈，颠倒元气涵晨霏。毵毵绿毛仙，濯足清泠渊。见人不肯折腰拜，手掷绿黍散作天花旋。天花旋，舞连娟，玉女从东来，头戴云翘足跰�。试持秋帛捣寒石，中夜灵响凄紧如霜弦。不知龙穴有石髓，太乙月鼎将同煎。劳生任飘忽，谁复相留连。天鸡一鸣天下白，齐州九点凝青烟。朝㪺瀍涧之灵泉，夕漱伊洛之寒川。虽知城郭尚依旧，华表鹤泪应千年。大江东流浴龙虎，丹光掩月夜吞吐。故乡何处久不归，人间一笑成今古。三素云高不可攀，仰见群仙出没于其间。勿使明镜凋朱颜，顾我魁礧徒，无由扣琼关。我不能鼻息吹虹霓，顿挫万物归新题。我不能白昼兀坐惜居诸，时翻枯竹除白鱼。但得三寸舌，赤如莲花净于雪。高谈蕊珠经，旦夕声不绝。声不绝，造玄徽，芙蓉峰前金虎要人骑。山人当相求，飞飞腾太微，共持瑶华玉管凌云吹。
义侠歌
作者：宋濂
朝代：明
体裁：古风

德兴董国度，其字为元卿。宣和举进士，籍籍多文声。初调胶水簿，其地近东溟。筮日别母妻，匹马赴驿程。居官未一载，金人忽渝盟。中原相继陷，无由遂归耕。翀天乏羽翼，俯首走伶俜。流寓逆旅氏，更变姓与名。逆旅恤畸孤，买姬奉使令。姬性多黠慧，姿色更娉婷。恻然怜卿贫，孳孳学经营。镌石作巨硙，市驴使旋萦。粉麦白如玉，贸易入南城。从此日优裕，寒谷化春坰。新居巧缔构，高楼耸朱甍。陌阡接东西，秋风熟香粳。开尊醉花月，弦管杂匏笙。卿终不自怿，叹息或涕零。长跪敬问之，岂妾无异能？家事不牢落，胡为日怦怦？卿曰尔不知，我实为南氓。家有鹤发亲，无从问死生。念此心欲折，梦魂亦茕茕。姬言我伯氏，义侠天下称。卿胡不早言，俾卿得归宁。未几有奇客，轩然过门庭。虬髯赪玉面，九尺长身形。高骑紫骝马，好似汉灌婴。下马入门坐，气象犹生狞。揖卿使卿拜，此乃妾之兄。呼童刺羊豕，开燕罗兕觥。酣饮直至夜，月影移前楹。姬起属前事，郑重语加精。是时金人令，南官不自鸣。便差县官缚，藁街受极刑。卿因讳其说，踧蹐弗能胜。客乃奋髯怒，责卿何不诚。我以女弟故，冒禁挟子征。卿胡反致疑，视我为凶伧？急取告身来，庶几足依凭。不然擒赴官，命与鬼录争。卿惧不敢喘，有言一一听。客去甫一日，控马来相迎。命姬欲共往，姬谓幸少停。卿先随兄去，不必怀战竞。妾有自制袍，赠卿意盈盈。兄或持金赠，示之辞弗承。仓黄别就道，有涕如悬缨。疾驰至大海，海舟在水横。客令卿前登，迅速类建瓴。舟人敬日畏，一如事神明。未渴奉马湩，未饥具羊羹。财方达南岸，客已在旗亭。勺酒对卿饮，论言极崇谹。历陈太夫人，年已近耄龄。赤手得返国，何以娱其情。黄金二佰两，卿当置诸絪。卿谢不敢受，客竟委之行。卿追至门外，举袍若悬旌。客骇且大笑，吾妹实豪英。吾事未能了，有怀当再倾。卿归拜慈母，慈母惕然惊。意谓从天降，稳驾仙人軿。南北望已绝，音耗无由侦。今晨得再见，死草再发荣。喜极继以泣，阴云为冥冥。妻儿亦亡恙，一一列前庭。更阑共软语，秋花上青灯。取袍当户著，袍缝烂然赪。箔金满中贮，碎若剪凤翎。逾年客果至，携姬重合并。乡人竞聚观，皆曰见未曾。朝廷录卿官，添差尉宜兴。卿妻曰余氏，悍妒仍骄矜。遇姬多亡状，禁摄如冻蝇。甚或加棰掠，人谏了不惩。卿力弗能制，白昼若沉暝。姬因不告去，飘若风火升。吾闻古义侠，史册每足徵。受恩能尽死，义重身则轻。未必识书传，文华耀晶荧。卿为名进士，岂不读圣经。奈何负恩义，犬豕羞为朋。追述义侠歌，读者当服膺。
义侠歌（效白乐天体）
作者：宋濂
朝代：明

德兴董国度，其字为元卿。宣和举进士，籍籍多文声。初调胶水簿，其地近东溟。筮日别母妻，匹马赴驿程。居官未一载，金人忽渝盟。中原相继陷，无由遂归耕。翀天乏羽翼，俯首走伶俜。流寓逆旅氏，更变姓与名。逆旅恤畸孤，买姬奉使令。姬性多黠慧，姿色更娉婷。恻然怜卿贫，孳孳学经营。镌石作巨硙，市驴使旋萦。粉麦白如玉，贸易入南城。从此日优裕，寒谷化春坰。新居巧缔构，高楼耸朱甍。陌阡接东西，秋风熟香粳。开尊醉花月，弦管杂匏笙。卿终不自怿，叹息或涕零。长跪敬问之，岂妾无异能？家事不牢落？胡为日怦怦？卿曰尔不知，我实为南氓，家有鹤发亲，无从问死生，念此心欲折，梦魂亦茕茕。姬言我伯氏，义侠天下称，卿胡不早言，俾卿得归宁。未几有奇客，轩然过门庭。虬髯蠙玉面，九尺长身形。高骑紫骝马，好似汉灌婴。下马入门坐，气象犹生狞。揖卿使卿拜，此乃妾之兄。呼童刺羊豕，开燕罗兕觥。酣饮直至夜，月影移前楹。姬起属前事，郑重语加精。是时金人令，南官不自鸣，便差县官缚，藁街受极刑。卿因讳其说，踧弗能胜。客乃奋髯怒，责卿何不诚，我以女弟故，冒禁挟子征，卿胡反致疑，视我为凶伧？急取告身来，庶几足依凭，不然擒赴官，命与鬼录争。卿惧不敢喘，有言一一听。客去甫一日，控马来相迎。命姬欲共往，姬谓幸少停。卿先随兄去，不必怀战竞。妾有自制袍，赠卿意盈盈。兄或持金赠，示之辞弗承。仓黄别就道，有涕如悬缨。疾驰至大海，海舟在水横。客令卿前登，迅速类建瓴。舟人敬日畏，一如事神明。未渴奉马湩，未饥具羊羹。财方达南岸，客已在旗亭。勺酒对卿饮，论言极崇谹。历陈太夫人，年已近耄龄。赤手得返国，何以娱其情。黄金二佰两，卿当置诸絪。卿谢不敢受，客竟委之行。卿追至门外，举袍若悬旌。客骇且大笑，吾妹实豪英，吾事未能了，有怀当再倾。卿归拜慈母，慈母惕然惊。意谓从天降，稳驾仙人軿。南北望已绝，音耗无由侦。今晨得再见，死草再发荣。喜极继以泣，阴云为冥冥。妻儿亦亡恙，一一列前庭。更阑共软语，秋花上青灯。取袍当户着，袍缝烂然赪。箔金满中贮，碎若剪凤翎。逾年客果至，携姬重合并。乡人竞聚观，皆曰见未曾。朝廷录卿官，添差尉宜兴。卿妻曰余氏，悍妒仍骄矜。遇姬多亡状，禁摄如冻蝇。甚或加棰掠，人谏了不惩。卿力弗能制，白昼若沉暝。姬因不告去，飘若风火升。吾闻古义侠，史册每足征。受恩能尽死，义重身则轻。未必识书传，文华耀晶荧。卿为名进士，岂不读圣经。奈何负恩义，犬豕羞为朋。追述义侠歌，读者当服膺。
予奉诏总裁元史故人操公琬实与纂修寻以病归
作者：宋濂
朝代：明

忆昔试艺时，年丁二十九。不谙精与粗，运笔若挥帚。欲尽王霸言，自寅直窥酉。于时有操君，许子乃其友。同自鄱阳来，怀玉期一售。风雅别正变，卦画参奇偶。见者称双璧，光芒射窗牖。及至淡墨题，氏名列某某。果符人所占，二榜皆冠首。顾予坎籥姿，甘在孙山后。有司非冬烘，悬鉴定妍丑。终然采芑虋，难可混稂莠。盈盈罗刹江，颜色绿胜酒。忽然潮汐生，龙虎共吟吼。买舟踏澎湃，共折江头柳。别归金华山，幸有云半亩。结茅涧之阿，敢曰松桂诱。寻鹤陟欹磴，避人下关牡。外物绝他萦，中扃森独守。钻摩六艺学，誓以托不朽。奈何荆楚间，妖气夜冲斗。蔓延浙河东，无地不深蹂。帕额手执刀，骑马向林薮。杀戮何忍闻，流毒到鸡狗。幸然一命存，微贱不敌韭。犹携旧书囊，遑遑戴星走。许子忽相逢，短襦不掩肘。涕下如绠縻，容枯类羸叟。稍稍叙离合，即问君安否。云君兵燹余，充肠乏藜糗。念君五内热，谈说不置口。何时插两翅，执经趋左右。大明丽中天，流光照九有。僣乱皆削平，清净无纤垢。垂衣坐法宫，充耳施纩黈。湛恩极沾霈，天地同高厚。群臣再拜跪，齐上万年寿。帝曰元有史，是非尚纷糅。苟不亟刊修，何以示悠久。宜简岩穴臣，学识当不苟。衮斧严义例，执笔来听受。使者行四方，持檄尽搜取。非惟收誉髦，最欲尊黄耇。余时奉诏来，君亦至钟阜。一见双眼明，不翅蒙发蔀。大启金匮藏，一一共评剖。发凡及幽微，胜辨白与黝。奈何君有疾，客邪干气毋。僵卧木榻间，胪逆夜加呕。医言湿热胜，良剂急攻掊。恨无延年术，玄霜和鬼臼。日念芝山青，亲之若甥舅。翩然赋《式微》，使我心如炙。倾欹车阙辕，颠倒衫失纽。若何慰劳劳，吾诚嗟负负。平生湖海情，临歧忍分手。官楼沽酒别，无钱更留绶。醉后双耳热，击壶如击缶。汀草涨绿莎，川花破红藕。须记送君时，四月日丁丑。
予奉诏总裁元史故人操公琬实与纂修寻以病归作诗序旧
作者：宋濂
朝代：明
体裁：古风

忆昔试艺时，年丁二十九。不谙精与粗，运笔若挥帚。欲尽王霸言，自寅直窥酉。于时有操君，许子乃其友。同自鄱阳来，怀玉期一售。风雅别正变，卦画参奇偶。见者称双璧，光芒射窗牖。及至淡墨题，氏名列某某。果符人所占，二榜皆冠首。顾予坎籥姿，甘在孙山后。有司非冬烘，悬鉴定妍丑。终然采芑虋，难可混稂莠。盈盈罗刹江，颜色绿胜酒。忽然潮汐生，龙虎共吟吼。买舟踏澎湃，共折江头柳。别归金华山，幸有云半亩。结茅涧之阿，敢曰松桂诱。寻鹤陟欹磴，避人下关牡。外物绝他萦，中扃森独守。钻摩六艺学，誓以托不朽。奈何荆楚间，妖气夜冲斗。蔓延浙河东，无地不深蹂。帕额手执刀，骑马向林薮。杀戮何忍闻，流毒到鸡狗。幸然一命存，微贱不敌韭。犹携旧书囊，遑遑戴星走。许子忽相逢，短襦不掩肘。涕下如绠縻，容枯类羸叟。稍稍叙离合，即问君安否。云君兵燹馀，充肠乏藜糗。念君五内热，谈说不置口。何时插两翅，执经趋左右。大明丽中天，流光照九有。僣乱皆削平，清净无纤垢。垂衣坐法宫，充耳施纩黈。湛恩极沾霈，天地同高厚。群臣再拜跪，齐上万年寿。帝曰元有史，是非尚纷糅。苟不亟刊修，何以示悠久。宜简岩穴臣，学识当不苟。衮斧严义例，执笔来听受。使者行四方，持檄尽搜取。非惟收誉髦，最欲尊黄耇。余时奉诏来，君亦至钟阜。一见双眼明，不翅蒙发蔀。大启金匮藏，一一共评剖。发凡及幽微，胜辨白与黝。奈何君有疾，客邪干气毋。僵卧木榻间，胪逆夜加呕。医言湿热胜，良剂急攻掊。恨无延年术，玄霜和鬼臼。日念芝山青，亲之若甥舅。翩然赋《式微》，使我心如炙。倾欹车阙辕，颠倒衫失纽。若何慰劳劳，吾诚嗟负负。平生湖海情，临歧忍分手。官楼沽酒别，无钱更留绶。醉后双耳热，击壶如击缶。汀草涨绿莎，川花破红藕。须记送君时，四月日丁丑。
云寓轩诗
作者：宋濂
朝代：明
体裁：古风

云溶溶兮无根。倏聚忽散兮不知其门。变化罔测兮契乎道真。龙虎名区兮列仙之伦。剪云制衣兮结云以为神。超然高洁兮日与云而相邻。步虚九天上兮不沾世氛。水火交媾兮日月吐吞。云兮云兮予寓尔以终其身。
俚咏寄义门郑十山长叔侄追述严陵别意
作者：宋濂
朝代：明
体裁：古风

结发与子交，二十又五春。手足虽殊体，肝胆寔同身。朝帷接觞翰，夜幌抱衾裯。殷勤忠款意，寂寞采真游。亲昵物所忌，一旦忽东西。刚肠固无泪，不觉万行啼。子时惜我出，饯至□溪濆。离家二百里，不忍两相分。情深忘道远，犹谓咫尺间。行将过严濑，勒辔子当还。子方执手泣，胡可便暌离。中情一如河，东流无止而。流水到海止，唯潮两度来。将心比潮水，一日几十回。欲别不成别，背颜强登舟。子骑白马去，十步九回头。出倚帆柱望，望望苦逾浓。马首出复没，渐入乌龙峰。峰高在天半，未晚涵日车。岩阿人已隐，恨不铲嵯峨。身虽逐棹发，魂则随子征。暝泊芦花渚，寤言呼子名。迤逦向前驰，徘徊宣歙间。李白题诗处，蹋藓升孱颜。升高欲为乐，念子翻成愁。想子已抵家，伯仲聚绸缪。自此积繁思，思繁如棼丝。柰何三月久，不得子音徽。客鸿未返塞，夜鹊尚飞南。俚辞写中悁，一歌百虑覃。
儗古
作者：宋濂
朝代：明

明星夜生角，远倚紫垣中。四国仰照耀，宝剑出秋空。一朝化为石，下与沙砾同。牛羊或践履，戮辱到儿童。位高知身危，退藏保其终。秋蝉啼枯枝，朝夕饮风露。岂无百虫食，政以廉洁故。黄昏鸣声悲，似欲有所诉。不受丹鸟知，反逢螳螂怒。陨身亦何辞，吾能改其度。
儗古·其一
作者：宋濂
朝代：明
体裁：古风

明星夜生角，远倚紫垣中。四国仰照耀，宝剑出秋空。一朝化为石，下与沙砾同。牛羊或践履，戮辱到儿童。位高知身危，退藏保其终。
儗古·其二
作者：宋濂
朝代：明
体裁：古风

秋蝉啼枯枝，朝夕饮风露。岂无百虫食，政以廉洁故。黄昏鸣声悲，似欲有所诉。不受丹鸟知，反逢螳螂怒。陨身亦何辞，吾能改其度。
兰花篇
作者：宋濂
朝代：明

阳和煦九畹，晴芬溢青兰。潜姿发玄麝，幽花凝紫檀。绿萝托芳邻，白谷挹高寒。玄圣未成调，湘累久长叹。绿葹虽外蔽，贞洁终能完。岂知生平心，卒获君子观。杂以青瑶芝，承以白玉槃。灵风晓方荐，清露夜初溥。此时不见知，骈罗混荒菅。春风桃杏华，烂若霞绮攒。徒媚夸毗子，千金买歌欢。弃之不彼即，要使中心安。愿结美人佩，把玩日忘餐。
兰花篇
作者：宋濂
朝代：明
体裁：古风

阳和煦九畹，晴芬溢青兰。潜姿发玄麝，幽蘤凝紫檀。绿萝托芳邻，白谷挹高寒。玄圣未成调，湘累久长叹。菉葹虽外蔽，贞洁终能完。岂知生平心，卒获君子观。杂以青瑶芝，承以白玉槃。灵风晓方荐，清露夜初漙。此时不见知，骈罗混荒菅。春风桃杏华，烂若霞绮攒。徒媚夸毗子，千金买歌欢。弃之不彼即，要使中心安。愿结美人佩，把玩日忘餐。
凉夜曲
作者：宋濂
朝代：明
体裁：古风

红爵绿疏回晓光，翠眉雪肌凝白肪。蝉衫麟带结宝珰，吴丝蜀桐啼凤凰。盘龙兰鼎生暖香，桃生豹枕展曲房，夫君不来凉夜长。
凤阳府新铸大钟颂
作者：宋濂
朝代：明
体裁：四言诗

维天穆清，鼓以雷霆。适昭天声，百物以生。维帝浚哲，法天之烈。大镛斯揭，元气喷泄。眷于濠梁，真龙飞翔。乘阴禦阳，洗濯八荒。神物攸起，是为帝里。从者如雨，于焉萃止。物大而丰，往来憧憧。饰之以镛，罔敢弗恭。乃饬凫氏，乃具炉锤。乃烹乃鬻，化金为水。赤气夜明，如日之升。流亟而赪，入窦有声。彬彬斐斐，功同神鬼。不锄不铻，轮圆顺轨。既启其型，敢爱斯牲。涂衅礼成，荣光如星。千夫齐力，台构悬植。交扛孔奭，载考载击。宅兮囷囷，触兮贲贲。摩乾荡坤，以警斯昏。发撼灵气，昭融品汇。物无疵疠，年谷攸遂。博硕而庞，声与天通。拓美集祥，熏于家邦。惟皇建极，福之敷锡。制器有赫，式和民则。稽乐之原，钟实为先。律吕以宣，功垂不刊。小臣作颂，有美无讽。爰咨于众，是传是诵。
出门辞为苏鹏赋
作者：宋濂
朝代：明

忆昔出门时，营魂不相依。乱行忘户庭，欲东却从西。升堂拜严父，鹤发七十余。欲语不成语，涕下如绠縻。老妻哭中闺，半世叹分违。孰意垂白后，亦复不同栖。妾病入骨髓，一命仅若丝。不知君还日，能有相见期。争如床下舄，反得随君之。不忍出门别，难禁君去时。言已咽就榻，见者皆歔欷。流云虽无情，惨澹亦如悲。瘦女候庭前，含泪整衿裾：“东风尚苦寒，凛凛中人肌。愿耶善自爱，以慰儿女思。”三孙拜马前，头角何累累。大者始十龄，小者犹孩提。伯仲似解事，饮泣貌惨凄。季也最可怜，顿足放声啼：“我欲同翁去，明日同翁归。”石人纵无肠，对此能自持？二儿相逐行，直至双溪涯。泪眼似井水，源源流弗襜。舟师催棹发，丁宁且迟迟：“我父去终去，幸得缓斯须。”于时天渐暗，密雪学花飞。山林尽变幻，白玉为树枝。橹声伊轧动，兄弟争牵衣。但得到睦州，不敢再相随。强颜麾斥去，掩泣立沙坻。盘回过前湾，跂立犹不移。我时情怀恶，有目何能窥。急入篷底卧，冥然付无知。同行坚慰解，沽酒买红鱼。酒饮未终觞，酩酊已如泥。至重在天伦，谁宁不念兹。无泪洒离别，此语非人为。况我志丘壑，岂欲阨路歧。但愿身强健，定得返故庐。长幼聚一筵，春篘荐埘鸡。重赓《考槃》咏，勿倡《出门辞》。
出门辞为苏鹏赋
作者：宋濂
朝代：明
体裁：古风

忆昔出门时，营魂不相依。乱行忘户庭，欲东却从西。升堂拜严父，鹤发七十馀。欲语不成语，涕下如绠縻。老妻哭中闺，半世叹分违。孰意垂白后，亦复不同栖。妾病入骨髓，一命仅若丝。不知君还日，能有相见期。争如床下舄，反得随君之。不忍出门别，难禁君去时。言已咽就榻，见者皆歔欷。流云虽无情，惨澹亦如悲。瘦女候庭前，含泪整衿裾：“东风尚苦寒，凛凛中人肌。愿耶善自爱，以慰儿女思”。三孙拜马前，头角何累累。大者始十龄，小者犹孩提。伯仲似解事，饮泣貌惨凄。季也最可怜，顿足放声啼：“我欲同翁去，明日同翁归”。石人纵无肠，对此能自持？二儿相逐行，直至双溪涯。泪眼似井水，源源流弗襜。舟师催棹发，丁宁且迟迟：“我父去终去，幸得缓斯须”。于时天渐暗，密雪学花飞。山林尽变幻，白玉为树枝。橹声伊轧动，兄弟争牵衣。但得到睦州，不敢再相随。强颜麾斥去，掩泣立沙坻。盘回过前湾，跂立犹不移。我时情怀恶，有目何能窥。急入篷底卧，冥然付无知。同行坚慰解，沽酒买红鱼。酒饮未终觞，酩酊已如泥。至重在天伦，谁宁不念兹。无泪洒离别，此语非人为。况我志丘壑，岂欲阨路歧。但愿身强健，定得返故庐。长幼聚一筵，春篘荐埘鸡。重赓《考槃》咏，勿倡《出门辞》。
出门辞为苏鹏赋
作者：宋濂
朝代：明

忆昔出门时，营魂不相依。乱行忘户庭，欲东却从西。升堂拜严父，鹤发七十馀。欲语不成语，涕下如绠縻。老妻哭中闺，半世叹分违。孰意垂白后，亦复不同栖。妾病入骨髓，一命仅若丝。不知君还日，能有相见期。争如床下舄，反得随君之。不忍出门别，难禁君去时。言已咽就榻，见者皆歔欷。流云虽无情，惨澹亦如悲。瘦女候庭前，含泪整衿裾：“东风尚苦寒，凛凛中人肌。愿耶善自爱，以慰儿女思。”三孙拜马前，头角何累累。大者始十龄，小者犹孩提。伯仲似解事，饮泣貌惨凄。季也最可怜，顿足放声啼：“我欲同翁去，明日同翁归。”石人纵无肠，对此能自持？二儿相逐行，直至双溪涯。泪眼似井水，源源流弗襜。舟师催棹发，丁宁且迟迟：“我父去终去，幸得缓斯须。”于时天渐暗，密雪学花飞。山林尽变幻，白玉为树枝。橹声伊轧动，兄弟争牵衣。但得到睦州，不敢再相随。强颜麾斥去，掩泣立沙坻。盘回过前湾，跂立犹不移。我时情怀恶，有目何能窥。急入篷底卧，冥然付无知。同行坚慰解，沽酒买红鱼。酒饮未终觞，酩酊已如泥。至重在天伦，谁宁不念兹。无泪洒离别，此语非人为。况我志丘壑，岂欲阨路歧。但愿身强健，定得返故庐。长幼聚一筵，春篘荐埘鸡。重赓《考槃》咏，勿倡《出门辞》。
别义门
作者：宋濂
朝代：明
体裁：古风

平生无别念，念念只麟溪。生则长相思，死当复来归。
古辞四首
作者：宋濂
朝代：明

步月空阶下，蟋蝍迫人啼。急扶邛竹杖，越过画楼西。登楼望南山，山峰如髻丫。西头云起处，定自故人家。谁家采莲女，面如白玉盘。相对悄无语，风吹荷叶翻。晓行秋川上，无柰秋色何。芙蓉难堪折，却愁零露多。静室似僧庐，绝与黄尘隔。引雀喜留黍，惜苔懒穿屐。有时倚幽轩，情境一何寂。只有岩华飞，随风亦无迹。明月出东山，照见西林明。龙蛇布满地，欲步还自惊。试问夜何其，鸟喧自知更。谁探千载意，寂默乃其情。意随流水行，却向青山住。因见落花空，方悟春归去。花飞岂解愁，愁之损年华。请观未蕊时，何处得飞花。山花招客笑，山鸟唤人鸣。相逢本偶尔，花鸟亦何情。思君不可见，忽见阶下花。此花君手植，如见君容华。嫣然索予笑，不语意自佳。花容方窈窕，因君愈妍好。见花情尚多，见君将柰何。
古辞四首 其四 古曲
作者：宋濂
朝代：明
体裁：古风

思君不可见，忽见阶下花。此花君手植，如见君容华。嫣然索予笑，不语意自佳。花容方窈窕，因君愈妍好。见花情尚多，见君将柰何。
古辞四首 静室二首 其二
作者：宋濂
朝代：明
体裁：古风

静室似僧庐，绝与黄尘隔。引雀喜留黍，惜苔懒穿屐。有时倚幽轩，情境一何寂。只有岩华飞，随风亦无迹。明月出东山，照见西林明。龙蛇布满地，欲步还自惊。试问夜何其，鸟喧自知更。谁探千载意，寂默乃其情。
古辞四首 题亭上壁三首 其三
作者：宋濂
朝代：明
体裁：古风

意随流水行，却向青山住。因见落花空，方悟春归去。花飞岂解愁，愁之损年华。请观未蕊时，何处得飞花。山花招客笑，山鸟唤人鸣。相逢本偶尔，花鸟亦何情。
古辞四首·其一
作者：宋濂
朝代：明
体裁：古风

步月空阶下，蟋蝍迫人啼。急扶邛竹杖，越过画楼西。登楼望南山，山峰如髻丫。西头云起处，定自故人家。谁家采莲女，面如白玉盘。相对悄无语，风吹荷叶翻。晓行秋川上，无柰秋色何。芙蓉难堪折，却愁零露多。
含山操二解
作者：宋濂
朝代：明
体裁：古风

含山有云，莫蔽我衣。彼荷戟者，迫我以驰。我驰我驱，泣涕如雨。仰视白日，光不照下。地不可穴，天不可缘。舍旃舍旃，我尚何言。含山有石，其光差差。石或可转，我节可亏。我夫何之，欲从无所。舍彼黄泉，无相见者。谁谓渊深，我视若陵。我死得死，中心之宁。
和刘伯温秋怀韵四首
作者：宋濂
朝代：明

美女颜如花，身有椒兰气。胡为素风生，白草同憔悴。金鸾委鬓云，愁容怯新媚。黄金固云贵，铸形难铸泪。已矣复何言，荣名本非觊。仙人韩伯鸾，弄箫吹紫兰。一吹洞芝长，再吹翠云寒。红日长不死，何忧芳岁阑。常乘双鹿车，遨游三素端。有时念下土，临风动哀叹。浚川泉窦疏，不浚川乃塞。凿牖漏檐明，弗凿坐深黑。感此益自愧，空负躯七尺。近方学心斋，万动一时寂。面对天阙山，终日如宾客。默默两无言，岩姿澹将夕。我家潜溪曲，正面溪上山。揉桂作阖庐，文杏为重关。新栽二尺松，毳毳杂黄管。白鹤寄书来，问我何当还。移之万仞冈，瘦骨撑孱颜。
和刘伯温秋怀韵四首·其一
作者：宋濂
朝代：明
体裁：古风

美女颜如花，身有椒兰气。胡为素风生，白草同憔悴。金鸾委鬓云，愁容怯新媚。黄金固云贵，铸形难铸泪。已矣复何言，荣名本非觊。
和刘伯温秋怀韵四首·其三
作者：宋濂
朝代：明
体裁：古风

浚川泉窦疏，不浚川乃塞。凿牖漏檐明，弗凿坐深黑。感此益自愧，空负躯七尺。近方学心斋，万动一时寂。面对天阙山，终日如宾客。默默两无言，岩姿澹将夕。
和刘伯温秋怀韵四首·其二
作者：宋濂
朝代：明
体裁：古风

仙人韩伯鸾，弄箫吹紫兰。一吹洞芝长，再吹翠云寒。红日长不死，何忧芳岁阑。常乘双鹿车，遨游三素端。有时念下土，临风动哀叹。
和刘伯温秋怀韵四首·其四
作者：宋濂
朝代：明
体裁：古风

我家潜溪曲，正面溪上山。揉桂作阖庐，文杏为重关。新栽二尺松，毳毳杂黄管。白鹤寄书来，问我何当还。移之万仞冈，瘦骨撑孱颜。
和刘伯温秋怀韵（四首。刘《旅兴》五十首中
作者：宋濂
朝代：明

美女颜如花，身有椒兰气。胡为素风生，白草同憔悴。金鸾委鬓云，愁容怯新媚。黄金固云贵，铸形难铸泪。已矣复何言，荣名本非觊。¤
和刘先辈忆山中韵
作者：宋濂
朝代：明

忆昔山中炼九阳，山头旭日正苍凉。凤笙吹暖云中火，龙药凝成鼎内霜。灵户启扃森虎御，中房持戟混桃康。山分秋色侵玄氅，蜗学天书篆败墙。五鸟花开呼鹿守，千龄桃熟递仙尝。伐毛定欲追秦女，歌凤谁能笑楚狂。种得神瓜如盎大，养来瘦鹤似人长。楼延虚颢殊庭上，树蚀苍霞曲濑傍。剑气尚堪吞鬼伯，诗魂端合起獾郎。但求脱粟三升饭，肯赋眠云六尺床。洞雪成浆烹日铸，海苔为纸写凡将。举头便觉三山近，小大俱冥百虑忘。
和刘先辈忆山中韵
作者：宋濂
朝代：明

忆昔山中鍊九阳，山头旭日正苍凉。凤笙吹煖云中火，龙药凝成鼎内霜。灵户启扃森虎籞，中房持戟混桃康。山分秋色侵玄氅，蜗学天书篆败墙。五鸟花开呼鹿守，千龄桃熟递仙尝。伐毛定欲追神女，歌凤谁能笑楚狂。种得神瓜如盎大，养来瘦鹤似人长。楼延虚颢殊庭上，树蚀苍霞曲濑傍。剑气尚堪吞鬼伯，诗䰟端合起獾郎。但求脱粟三升饭，肯负眠云六尺床。洞雪成浆烹日铸，海苔为纸写风将。举头便觉三山近，小大俱冥百虑忘。
和刘先辈忆山中韵
作者：宋濂
朝代：明
体裁：七言排律

忆昔山中鍊九阳，山头旭日正苍凉。凤笙吹煖云中火，龙药凝成鼎内霜。灵户启扃森虎籞，中房持戟混桃康。山分秋色侵玄氅，蜗学天书篆败墙。五鸟花开呼鹿守，千龄桃熟递仙尝。伐毛定欲追神女，歌凤谁能笑楚狂。种得神瓜如盎大，养来瘦鹤似人长。楼延虚颢殊庭上，树蚀苍霞曲濑傍。剑气尚堪吞鬼伯，诗魂端合起獾郎。但求脱粟三升饭，肯负眠云六尺床。洞雪成浆烹日铸，海苔为纸写风将。举头便觉三山近，小大俱冥百虑忘。
和王内翰见怀韵二首
作者：宋濂
朝代：明

帝德如天覆万邦，定期归棹到龙江。奇才不换金城百，宠命当簪白笔双。喜极欲持如意舞，醉来应使软舆扛。此情纵切何由遂，吟对西南月满窗。才名老去惬休官，圣泽高深只自欢。侍宴每容亲绣衮，从游偏许近和銮。久知琛贽来殊俗，渐喜寰区洽治安。惟有张骞犹未返，玉关秋早节毛寒。
和王内翰见怀韵二首·其一
作者：宋濂
朝代：明
体裁：七言律诗

帝德如天覆万邦，定期归棹到龙江。奇才不换金城百，宠命当簪白笔双。喜极欲持如意舞，醉来应使软舆扛。此情纵切何由遂，吟对西南月满窗。
和王内翰见怀韵二首·其二
作者：宋濂
朝代：明
体裁：七言律诗

才名老去惬休官，圣泽高深只自欢。侍宴每容亲绣衮，从游偏许近和銮。久知琛贽来殊俗，渐喜寰区洽治安。惟有张骞犹未返，玉关秋早节毛寒。
和胡古愚拟宫体
作者：宋濂
朝代：明
体裁：五言律诗

天上多春色，人间迥不同。花翻鳷鹊殿，莺过建章宫。云旂鸾被影，月扇雉含风。遥瞻翠华近，红日照盘龙。
和苏编修游东明山诗
作者：宋濂
朝代：明
体裁：七言排律

东明胜槩实佳哉，图画天然八面开。云影入帘纷似絮，峦光染袂绿于苔。学书犹忆临池写，采药曾经带雨栽。祗为鱼龙期变化，致令猿鹤互惊猜。数茎白发虽侵镜，百鍊丹心不作灰。中使传宣承顾问，东朝进讲每低徊。月移禁掖藏书署，花压瀛洲视草台。岂意衰龄沾异渥，因兹胜赏得重陪。丁宁杉桂无奇句，约束溪山属骏才。倚杖指林寻故迹，赐衣湿雨借新焙。名编递玩丛如笋，嘉卉当筵粲若杯。松鼠沿窗行且偃，山禽窥客去仍来。但知笑齿时频启，何事愁肠日九回。寄语山灵休厌我，看花莫待作诗催。
和郑博士见赠韵
作者：宋濂
朝代：明
体裁：七言律诗

秋霜染得鬓成丝，祗为烟霞劳梦思。谁料杜陵垂白发，得同郑老合襟期。荷衣荇带烦新制，涧草岩花逞故知。便欲从君同点检，归裁冰茧写成诗。
和郑奉常先生宴集诗韵
作者：宋濂
朝代：明

我生空负月临奎，文学何曾遂昔期。柳子未成非国语，匡衡徒患作人师。探珠赤水欣同调，结屋青萝得所依。泉石要为中世托，姓名岂料九重知。东西御馔尝分赐，出入天门更不疑。虎籞秋严威闪闪，龙楼日转影祁祁。年华自觉随流水，造化谁言类小儿。别梦屡形分讲席，归田一似旧㳺时。常随采药衣沾雾，几度寻花屦带泥。投老幸知同臭味，此生端不慕轻肥。芳筵夜秩杯行数，绛烛春融客醉迟。一代耆英都在坐，百年文献欲还谁。独怜邺下支离叟，莫斗长安绝妙辞。赖有西风吹酒醒，搔头向月谩赓诗。
和郑奉常先生宴集诗韵
作者：宋濂
朝代：明
体裁：七言排律

我生空负月临奎，文学何曾遂昔期。柳子未成非国语，匡衡徒患作人师。探珠赤水欣同调，结屋青萝得所依。泉石要为中世托，姓名岂料九重知。东西御馔尝分赐，出入天门更不疑。虎籞秋严威闪闪，龙楼日转影祁祁。年华自觉随流水，造化谁言类小儿。别梦屡形分讲席，归田一似旧游时。常随采药衣沾雾，几度寻花屦带泥。投老幸知同臭味，此生端不慕轻肥。芳筵夜秩杯行数，绛烛春融客醉迟。一代耆英都在坐，百年文献欲还谁。独怜邺下支离叟，莫斗长安绝妙辞。赖有西风吹酒醒，搔头向月谩赓诗。
哀王御史
作者：宋濂
朝代：明

剪纸难招御史䰟，蛮烟瘴雨但空坟。纵然有石题新篆，谁守扬雄死后文。
哀王御史
作者：宋濂
朝代：明
体裁：七言绝句

剪纸难招御史魂，蛮烟瘴雨但空坟。纵然有石题新篆，谁守扬雄死后文。
哭郑佥事
作者：宋濂
朝代：明
体裁：七言绝句

忍见苍苔裹绣衣，西湖风急旅魂悲。紫罗半臂今犹在，免学欧阳写恨辞。
天麦毒行
作者：宋濂
朝代：明

任生累叶居章丘，僮妾指千百马牛。文轩彩阁插云上，脆管繁弦邀客留。闲时好把道书读，日啖汤饼无时休。一朝阴厥忽仆地，六脉隐约如虾游。移时开寤拂衣起，喜气入面轻黄浮。自言惚恍有奇遇，不翅乘軿观十洲。初逢一身卧空旷，手足僵劲无寸柔。大神持刀剖心腹，洞见十二仙家楼。红光眩眼视闪烁，后先楹户皆朱髤。绛衣女子导以入，手执幢节悬银流。入宫升殿谒女主，美艳可使春花愁。鸳鸯曳裙佩软玉，芙蓉仍插金搔头。五明扇遮九龙座，珍珠帘挂珊瑚钩。分班就坐未及语，有敕太官催进羞。须臾水陆尽交错，玉盘擘脯堆红虬。女乐翩翩次第举，搊筝弹瑟鸣箜篌。燕罢瑶阶月初转，余情不断鱼含钩。紫州小姑遽饯别，《阳春》一曲翻新讴。隐雷作声忽惊觉，却厌人世真蜉蝣。若非名登九天籍，安得俗驾攀真俦。室中宴坐绝荤血，扃沄不许他人抽。或为妍唱感异类，水禽山雀争喧啾。如斯岁发至六七，犹怨阔远难冥搜。家人共怪狐鬼惑，握粟出卜城南头。巫医迭进献方技，何异白石江水投。相里先生来自陕，纤目入鬓清于秋。腰悬药壶大如斗，吐言便觉冰生喉。且云饼中天麦毒，阴气不决为人尤。必须阳精可制胜，驱逐恶厉诛阴酋。嵩岳丹砂我独得，迎阳捣就光油油。便烹芦菔和为液，袪疾有同鹰脱郤。三斋七戒始敢服，服后所见非前侔。侍臣朱裳多故恶，执乐不作含深忧。再服户楹皆变白，素衣对泣声咿躭。三服宫闱欹且侧，左右纷乱如惊鸥。女主戎装急奔窜，上车历录行荒陬。迅霆一击前殿火，虐焰四射森戈矛。自兹神观渐复旧，方与人事通绸缪。呜呼我人最灵贵，一为病蛊忘身谋。孰知无病亦颠倒，沉蚀声利甘拘囚。纷纷白昼混人鬼，老死竟不分薰莸。当持六经炼为药，尽疗天下苍生瘳。
天麦毒行
作者：宋濂
朝代：明

任生累叶居章丘，僮妾指千百马牛。文轩彩阁插云上，脆管繁弦邀客留。闲时好把道书读，日啖汤饼无时休。一朝阴厥忽仆地，六脉隐约如虾游。移时开寤拂衣起，喜气入面轻黄浮。自言惚恍有奇遇，不翅乘軿观十洲。初逢一身卧空旷，手足僵劲无寸柔。大神持刀剖心腹，洞见十二仙家楼。红光眩眼视闪烁，后先楹户皆朱髹。绛衣女子导以入，手执幢节悬银流。入宫升殿谒女主，美艳可使春花愁。鸳鸯曳裾佩软玉，芙蓉仍插金搔头。五明扇遮九龙座，珍珠帘挂珊瑚钩。分班就坐未及语，有敕太官催进羞。须臾水陆尽交错，玉盘擘脯堆红虬。女乐翩翩次第举，搊筝弹瑟鸣箜篌。燕罢瑶阶月初转，馀情不断鱼含钩。紫州小姑遽饯别，《阳春》一曲翻新讴。隐雷作声忽惊觉，却厌人世真蜉蝣。若非名登九天籍，安得俗驾攀真俦。室中宴坐绝荤血，扃沄不许他人抽。或为妍唱感异类，水禽山雀争喧啾。如斯岁发至六七，犹怨阔远难冥搜。家人共怪狐鬼惑，握粟出卜城南头。巫医迭进献方技，何异白石江水投。相里先生来自陕，纤目入鬓清于秋。腰悬药壶大如斗，吐言便觉冰生喉。且云饼中天麦毒，阴气不决为人尤。必须阳精可制胜，驱逐恶厉诛阴酋。崧岳丹砂我独得，迎阳捣就光油油。便烹芦菔和为液，袪疾有同鹰脱却。三斋七戒始敢服，服后所见非前侔。侍臣朱裳多故恶，执乐不作含深忧。再服户楹皆变白，素衣对泣声咿耽。三服宫闱欹且侧，左右纷乱如惊鸥。女主戎装急奔窜，上车历录行荒陬。迅霆一击前殿火，虐焰四射森戈矛。自兹神观渐复旧，方与人事通绸缪。呜呼我人最灵贵，一为病蛊忘身谋。孰知无病亦颠倒，沉蚀声利甘拘囚。纷纷白昼混人鬼，老死竟不分薰莸。当持六经炼为药，尽疗天下苍生瘳。
天麦毒行
作者：宋濂
朝代：明
体裁：古风

任生累叶居章丘，僮妾指千百马牛。文轩綵阁插云上，脆管繁弦邀客留。閒时好把道书读，日啖汤饼无时休。一朝阴厥忽仆地，六脉隐约如虾游。移时开寤拂衣起，喜气入面轻黄浮。自言恍惚有奇遇，不翅乘軿观十洲。初逢一身卧空旷，手足僵劲无寸柔。大神持刀剖心腹，洞见十二仙家楼。红光眩眼视闪烁，后先楹户皆朱髹。绛衣女子导以入，手执幢节悬银流。入宫升殿谒女主，美艳可使春花愁。鸳鸯曳裙佩软玉，芙蓉仍插金搔头。五明扇遮九龙座，珍珠帘挂珊瑚钩。分班就坐未及语，有敕大官催进羞。须臾水陆尽交错，玉盘擘脯堆红虬。女乐翩翩次第举，搊筝弹瑟鸣箜篌。燕罢瑶阶月初转，馀情不断鱼含钩。紫州小姑遽饯别，《阳春》一曲翻新讴。隐雷作声忽惊觉，却厌人世真蜉蝣。若非名登九天籍，安得俗驾攀真俦。室中宴坐绝荤血，扃鐍不许他人抽。或为妍唱感异类，水禽山雀争喧啾。如斯岁发至六七，犹怨阔远难冥搜。家人共怪狐鬼惑，握粟出卜城南头。巫医迭进献方技，何异白石江水投。相里先生来自陕，纤目入鬓清于秋。腰悬药壶大如斗，吐言便觉冰生喉。且云饼中大麦毒，阴气不决为人尤。必须阳精可制胜，驱逐恶厉诛阴酋。嵩岳丹砂我独得，迎阳捣就光油油。便烹芦菔和为液，祛疾有同鹰脱韝。三斋七戒始敢服，服后所见非前侔。侍臣朱裳多故恶，执乐不作含深忧。再服户楹皆变白，素衣对泣声伊嚘。三服宫闱攲且侧，左右纷乱如惊鸥。女主戎装急奔窜，上车历录行荒陬。迅霆一击前殿火，虐燄四射森戈矛。自兹神观渐复旧，方与人事通绸缪。呜呼我人最灵贵，一为病蛊忘身谋。孰知无病亦颠倒，沈蚀声利甘拘囚。纷纷白昼混人鬼，老死竟不分薰莸。当持六经鍊为药，尽疗天下苍生瘳。
始衰
作者：宋濂
朝代：明
体裁：古风

四时相推斥，行年五十过。触心若无悰，况复值春华。良节足游衍，逝龄翻成嗟。蹙眉拭花露，按愁聆禽歌。气索怯缩风，颜凋仰流霞。倚林思寝䄄，躧坡企行车。志士惜坠景，达人伤逝波。宁不动灵襟，潸然下涕多。人生大化中，飘萧风中花。百年终变灭，感慨欲如何。
宋铙歌鼓吹曲十二首 其一 太祖生洛阳甲马营中神光满室有香郁然经宿不散此圣徵先见者也为启圣徵第一
作者：宋濂
朝代：明
体裁：鼓吹曲

启圣徵，兆载先。炎精降，烂以鲜。破重阴，烛层玄。合之畅，神必宣。应昌期，驭宰权。天序叶，地轨甄。星游渚，白帝延。气贯月，永殷年。质往牒，无不然。惟皇符，炽且骞。著成烈，在不刊。
宋铙歌鼓吹曲十二首 其七 诸将伐蜀取剑州蜀主孟昶封府库请降为巴蜀平第七
作者：宋濂
朝代：明
体裁：鼓吹曲

惟彼巴蜀，务靡丽以夸。金块珠砾，纳政于邪。于铄王师，如虎如螭。㩋夷凶族，使民气以摅。足不加首，臂岂大于股。启关迎降，崩角无敢后。声明宣，流被区。有百蛮来，同孚至理。上邻二五皇，德羡且阜。
宋铙歌鼓吹曲十二首 其三 昭义节度使李筠据泽潞弗服上御六师平之为斮老雄第三
作者：宋濂
朝代：明
体裁：鼓吹曲

斮老雄，雄势蹙。连寇师，树高纛。袭边城，施虿毒。王赫斯怒誓加戮。百万貔貅若林矗。行视嶕峣胜平陆。升城齐呼山岳覆。飞矢贯臂拔其镞。雄斯穷，畀炎熇。朱鸟鸣，反舌缩。反舌缩，四海服。
宋铙歌鼓吹曲十二首 其九 王师伐江南江南主李煜䧏时彗出柳历舆儿为彗出柳第九
作者：宋濂
朝代：明

维彗出柳，六合布新。矧此弹丸，何敢不臣。彫弓宛转，铁骑参潭。天堑未度，已无江堧。帝诏将臣，俟其来宾。慎毋疾击，以病吾民。长蛇成围，不异祥麟。孱王既䧏，市无惊尘。大宣皇化，覃于至仁。
宋铙歌鼓吹曲十二首 其九 王师伐江南江南主李煜降时彗出柳历舆儿为彗出柳第九
作者：宋濂
朝代：明
体裁：鼓吹曲

维彗出柳，六合布新。矧此弹丸，何敢不臣。彫弓宛转，铁骑参潭。天堑未度，已无江堧。帝诏将臣，俟其来宾。慎毋疾击，以病吾民。长蛇成围，不异祥麟。孱王既降，市无惊尘。大宣皇化，覃于至仁。
宋铙歌鼓吹曲十二首 其二 太祖将北伐师次陈桥驿诸将以黄袍加上身列拜庭中称万岁遂诣崇元殿行禅代礼为受周禅第二
作者：宋濂
朝代：明
体裁：鼓吹曲

受周禅，崇灵基。飞龙在天，黄道开躬。握乾衡，镇坤机。苍精丧，木无支。黑光荡，日见重。辉天人，同历数。归灵承帝，祐流鸿滋。嘉瑞章，纷若敦。神爵集，肉角来。垊灏灏，俗恢恢。昭皇威，时赫戏。
宋铙歌鼓吹曲十二首 其五 上遣将讨张文表假道荆南其主高继冲惧奉表称臣为耀灵威第五
作者：宋濂
朝代：明

耀灵威，奄八夤。如山压卵飙嘘尘。大帅率师手握？。策马饮江江水浑。荡摩日月摇星辰。孰敢奸命馘以徇。蛮荆舆榇称妾臣。剪拜柯条刖其根。一朝坐镇百粤门。南荒帖帖绝妖氛。
宋铙歌鼓吹曲十二首 其五 上遣将讨张文表假道荆南其主高继冲惧奉表称臣为耀灵威第五
作者：宋濂
朝代：明
体裁：鼓吹曲

耀灵威，奄八夤。如山压卵飙嘘尘。大帅率师手握�。策马饮江江水浑。荡摩日月摇星辰。孰敢奸命馘以徇。蛮荆舆榇称妾臣。剪拜柯条刖其根。一朝坐镇百粤门。南荒帖帖绝妖氛。
宋铙歌鼓吹曲十二首 其八 南汉刘鋹据岭南良将征之鋹教象为阵以禦我集劲弩射之奔鋹遂诣辕门降为象斯奔第八
作者：宋濂
朝代：明
体裁：鼓吹曲

象斯奔，扩南爝。开重昏，揭两曜。通粤海，接闽徼。虏初弗知，跳踉以戏。敢持厥鷇，雏斗与隼，俱力索。气销始就缚。三早凯旋，奏戎乐。威神出自天，显彼帝略。千秋万年，烝庶和且延。
宋铙歌鼓吹曲十二首 其六 师克南平趋朗州武安节度使周保权拒命讨获之为鹰之扬第六
作者：宋濂
朝代：明
体裁：鼓吹曲

我鹰之扬，于彼南楚。目城无全，尚何有险阻。虏周惛惛，曾莫搆思。仇孽既殄，胡反噬我师。袅骑厉，华眊旋。海水立，霄旭昏。杀气回薄蓊若烟。濯征斯克功无前。王度远引靡不肩。
宋铙歌鼓吹曲十二首 其十 太宗既继大统平海节度使陈洪进献漳泉二州为拓闽关第十
作者：宋濂
朝代：明
体裁：鼓吹曲

闽关屹南纪，上应牛女星。南将窥瘴海，东或带沧溟。五季失羁御，藩镇擅甲兵。太阿既倒持，僣窃渎恒经。谁欤据二州，于此建节旌。予夺自已出，况复望来庭。太宗嗣宝符，涣号风霆行。稽首归厥命，覆冒仰王灵。鞮译通绝域，圭贽集明廷。神猷杳难测，穆穆臻泰清。
宋铙歌鼓吹曲十二首 其十一 吴越王钱俶见上威德日盛尽献其土地为吴越归之十一
作者：宋濂
朝代：明
体裁：鼓吹曲

皇王握神契，重华叶帝谟。神兵从天下，歘忽千万馀。挥戈日为回，投鞭海成枯。奋击八极间，健疾飞电如。钱氏最先觉，方物久内输。终知乔岳尊，邱阜欲何须。登民献天府，不烦神戈诛。帝德统罔极，万国混车书。
宋铙歌鼓吹曲十二首 其十二 海内咸臣唯北汉假息汤釜上亲征之其主刘继元素服纱帽待罪台下诏释之为克戎逋第十二
作者：宋濂
朝代：明
体裁：鼓吹曲

汾晋十万甲，数叶僣为君。蟠根欲弗拔，毒虐我烝民。圣人摅武师，威烈赫然振。刀戟夜生火，出入动若神。方将藏下地，䀜已凌高旻。有城皆作醢，无甲不为尘。戎逋胆已落，举族悉来臣。群氓如流鱼，挈置瀛海津。自兹遂生育，陶然履太淳。阪泉著轩德，母浦明尧勋。赫赫炎德殷，永世同不泯。
宋铙歌鼓吹曲十二首 其四 淮南节度使李重进不庭凭恃江淮招集亡命上亲讨之为长淮沸第四
作者：宋濂
朝代：明
体裁：鼓吹曲

长淮沸，沸若汤。有蛟下潜石作房。腥沫旁洒，矛距四张。欲鼓孽浪浸日光。真龙出，火鬣明。炳暴髓，焦毒吭。歼厥凶丑如刺狼。水安流，若镜平。皇威洽，濊泽滂。建万寓，庆无疆。
宜兴强如心避地而归扁其居曰复初斋来徵予诗
作者：宋濂
朝代：明
体裁：七言绝句

昔日搀枪照五兵，今归喜得见时平。春风绿酒扶残醉，斜立官桥听早莺。
宜兴强如心避地而归扁其居曰复初斋来徵余诗
作者：宋濂
朝代：明

昔日搀抢照五兵，今时喜见泰阶平。春风绿酒扶残醉，斜立官桥听早莺。避地归来景物迁，白烟凉草思凄然。摩挲为问庭前树，不见苍髯已十年。
宜兴强如心避地而归扁其居曰复初斋来徵余诗·其一
作者：宋濂
朝代：明

昔日搀抢照五兵，今时喜见泰阶平。春风绿酒扶残醉，斜立官桥听早莺。
寄别
作者：宋濂
朝代：明
体裁：七言绝句

别来虎豆又生牙，尚在扬州卖酒家。醉后清狂应不减，起拈花弹打鸣鸦。
寄方编修以愚并简徐大年
作者：宋濂
朝代：明
体裁：古风

方君足文史，二十即决科。州县治文剧，史馆仍编摩。须知轩冕荣，莫换山水癖。钓清一川舟，揽翠千峰屐。岂徒糜岁月，且复注春秋。书法严衮斧，笺记分薰莸。虽然落湖江，政自忆京辇。雪尽马蹄乾，花簪貂帽浅。十龄不能见，一旦忽奇逢。楚泽蛟龙雨，秦淮雕鹗风。红灯梦未残，明月家何处。典衣沽酒别，蹈雪骑驴去。匆匆千里意，沉沉三月馀。可怜天边雁，不带山中书。怀人隔秋水，题诗写山石。若见徐徵君，须言共相忆。
寄远曲·其一
作者：宋濂
朝代：明

泪尽愁难尽，燕归人未归。遥知君念妾，似妾忆君时。忧心不可写，天际望归舟。江长望不极，更上一层楼。妾有五字诗，寄君君勿忘。十朝成一字，字字九回肠。关河劳梦魂，欲见杳难凭。照君文绣帐，相近不如镫。
寄远曲·其三
作者：宋濂
朝代：明
体裁：古风

妾有五字诗，寄君君勿忘。十朝成一字，字字九回肠。
寄远曲·其二
作者：宋濂
朝代：明
体裁：古风

忧心不可写，天际望归舟。江长望不极，更上一层楼。
寄远曲·其四
作者：宋濂
朝代：明
体裁：古风

关河劳梦魂，欲见杳难凭。照君文绣帐，相近不如镫。
寄远曲其一
作者：宋濂
朝代：明
体裁：古风

泪尽愁难尽，燕归人未归。遥知君念妾，似妾忆君时。
川上夜坐约王子充同作
作者：宋濂
朝代：明
体裁：古风

四山动暝色，红日下蒙翳。川光生夜明，一白欲无地。星斗可俯拾，恍疑青天坠。旷景与心涵，直接溟涬际。若非隔林锻，不知有人世。
忆与刘伯温章三益叶景渊三君子同上江表五六
作者：宋濂
朝代：明

我歌何太苦，触事增百忧。忆离溪上舍，久客城东楼。钩经语衮衮，舞剑光油油。五穷作奇祟，六凿为深仇。昏眸眩翳镜，秋骨束算筹。取憎鬼亦唾，出谒人谁谋。有美济时彦，来自处士州。金茎擎白液，玉瓒含黄流。长山同蹑楼，严濑仍维舟。雨花掠篷走，风蒲向人愁。冒险前至歙，计程几经邮。盘涡结唇穴，欹石排蛇矛。暗陵走魑魅，灌木啼鸺禋。川尽青逗晓，城新白凝秋。贤躅访阙里，仙踪索浮丘。乌聊就神卜，绮席征童讴。颍滨所谪宦，绩溪倚荒陬。丛祠尚赑屃，苔碣犹蛟蚪。摩挲未及读，行迈焉能留。随山转荦确，满目只梧楸。淳原当日盛，杰观连云稠。兵余有遗构，星分如碎裘。徘徊望泾邑，迤逦驱晨裛。狭径横黑辗，荒茅飞白球。聚落耿寒磷，原田巢秃鹙。百里一庐舍，平沙千髑髅。穴塍支爨鼎，掬溪咽干糇。天才或吊白，诗衲还逢休。感慨每东望，盘回且西游。层楼眺叠嶂，汇水寻宛句。红线毯方软，木瓜酝新篘。风流忆江谢，文藻胜枚邹。落日惨平楚，悲风吟古湫。三湖渺空阔，一棹成穷搜。苍茫日月浴，震荡乾坤浮。水落近成浦，沙屯远为洲。网师出文鳜，墨客嘲轻鸥。涂经华林岸，地接秦淮沟。穷塔屹天秀，列廛布城周。河山互联络，龙虎相雄遒。郁葱金焰发，潋滟虹光抽。烟霞压台殿，剑舄集公侯。泮宫共一榻，江树闻鸣鸠。钟阜足游衍，龙湾更夷犹。谈锋述王霸，政柄分嬴刘。淬文砺戈戟，博古陈罍卣。合庖集鱼雁，响屐锵琅球。桂窗足每跣，花日首多囚。赌棋或握筭，斗酒恒投钩。下关避沉酗，抵掌争嘲咻。一旦分客袂，三年感灯篝。剖符洪都郡，瞻云苍岭头。晨星遂落落，宵梦长悠悠。怀生悯契阔，悼死隔明幽。恶怀不可抑，衰涕何能收。牛鼎伤折足，羽旌恨无斿。此生几冠屦，两间寄蜉蝣。宣尼嗟逝水，漆园叹悬疣。天德在所务，人役将焉酬。矧当肃秋气，正值酣商飕。紫螫饱丹液，黄鞠苞金瓯。得酒且自喜，锢情欲谁仇。床头有《周易》，归去推刚柔。
忆与刘伯温章三益叶景渊三君子同上江表五六年间人事离合不齐而景渊已作土中人矣慨然有赋
作者：宋濂
朝代：明
体裁：古风

我歌何太苦，触事增百忧。忆离溪上舍，久客城东楼。钩经语衮衮，舞剑光油油。五穷作奇祟，六凿为深仇。昏眸眩翳镜，秋骨束算筹。取憎鬼亦唾，出谒人谁谋。有美济时彦，来自处士州。金茎擎白液，玉瓒含黄流。长山同蹑楼，严濑仍维舟。雨花掠篷走，风蒲向人愁。冒险前至歙，计程几经邮。盘涡结唇穴，欹石排蛇矛。暗陵走魑魅，灌木啼鸺禋。川尽青逗晓，城新白凝秋。贤躅访阙里，仙踪索浮丘。乌聊就神卜，绮席征童讴。颍滨所谪宦，绩溪倚荒陬。丛祠尚赑屃，苔碣犹蛟虬。摩挲未及读，行迈焉能留。随山转荦确，满目只梧楸。淳原当日盛，杰观连云稠。兵馀有遗构，星分如碎裘。徘徊望泾邑，迤逦驱晨裛。狭径横黑辗，荒茅飞白球。聚落耿寒磷，原田巢秃鹙。百里一庐舍，平沙千髑髅。穴塍支爨鼎，掬溪咽乾糇。天才或吊白，诗衲还逢休。感慨每东望，盘回且西游。层楼眺叠嶂，汇水寻宛句。红线毯方软，木瓜酝新篘。风流忆江谢，文藻胜枚邹。落日惨平楚，悲风吟古湫。三湖渺空阔，一棹成穷搜。苍茫日月浴，震荡乾坤浮。水落近成浦，沙屯远为洲。网师出文鳜，墨客嘲轻鸥。涂经华林岸，地接秦淮沟。穷塔屹天秀，列廛布城周。河山互联络，龙虎相雄遒。郁葱金焰发，潋滟虹光抽。烟霞压台殿，剑舄集公侯。泮宫共一榻，江树闻鸣鸠。钟阜足游衍，龙湾更夷犹。谈锋述王霸，政柄分嬴刘。淬文砺戈戟，博古陈罍卣。合庖集鱼雁，响屐锵琅球。桂窗足每跣，花日首多囚。赌棋或握算，斗酒恒投钩。下关避沉酗，抵掌争嘲咻。一旦分客袂，三年感灯篝。剖符洪都郡，瞻云苍岭头。晨星遂落落，宵梦长悠悠。怀生悯契阔，悼死隔明幽。恶怀不可抑，衰涕何能收。牛鼎伤折足，羽旌恨无斿。此生几冠屦，两间寄蜉蝣。宣尼嗟逝水，漆园叹悬疣。天德在所务，人役将焉酬。矧当肃秋气，正值酣商飕。紫螫饱丹液，黄鞠苞金瓯。得酒且自喜，锢情欲谁仇。床头有《周易》，归去推刚柔。
忆山中
作者：宋濂
朝代：明

平生绝俗尚，幽期在一壑。衔卮周曲汜，班坐荫兰薄。日嫣花欲笑，风迅燕飞弱。疏峰挺飞茎，平楚下饥鸑。厓倾石似行，涧折泉如约。何时税尘鞅，赋归蹑棕霡。
忆山中
作者：宋濂
朝代：明
体裁：古风

平生绝俗尚，幽期在一壑。衔卮周曲汜，班坐荫兰薄。日嫣花欲笑，风迅燕飞弱。疏峰挺飞茎，平楚下饥鹤。厓倾石似行，涧折泉如约。何时脱尘鞅，赋归蹑棕屩。
忆知
作者：宋濂
朝代：明
体裁：七言绝句

春风行乐且年年，勿使游尘上五弦。燕子堂前多旧土，莫栽黄檗只栽莲。
思春辞
作者：宋濂
朝代：明

美人别我城南去，几见楼头凉月生。南浦沈书寻素鲤，东风将恨与新莺。丁香枝上同心结，九曲灯前白发明。花托芳䰟随鹊梦，草移愁色上帘旌。物华半老燕脂苑，春影轻笼翡翠城。歌扇但疑遮月面，舞衫犹记倚云筝。因弹别鸐心如剪，为妒文鸳绣懒成。宫烛不啼偏有泪，湘桃无语自多情。岩南树密晨乌集，江北潮回暮渚平。幸有梦中能聚首，唤醒恨杀短箫声。
思春辞
作者：宋濂
朝代：明
体裁：七言排律

美人别我城南去，几见楼头凉月生。南浦沈书寻素鲤，东风将恨与新莺。丁香枝上同心结，九曲灯前白发明。花托芳魂随鹊梦，草移愁色上帘旌。物华半老燕脂苑，春影轻笼翡翠城。歌扇但疑遮月面，舞衫犹记倚云筝。因弹别鸐心如剪，为妒文鸳绣懒成。宫烛不啼偏有泪，湘桃无语自多情。岩南树密晨乌集，江北潮回暮渚平。幸有梦中能聚首，唤醒恨杀短箫声。
思春辞（丙申春作）
作者：宋濂
朝代：明

美人别我城南去，几见楼头凉月生。南浦沉书寻素鲤，东风将恨与新莺。丁香枝上同心结，九曲灯前白发明。花托芳魂随鹊梦，草移愁色上帘旌。物华半老燕脂苑，春影轻笼翡翠城。歌扇但疑遮月面，舞衫犹记倚云筝。因弹《别鹤》心如剪，为姤文鸳绣懒成。官烛不啼偏有泪，湘桃无语自多情。岩南树密晨乌集，江北潮回暮渚平。幸有梦中能聚首，唤醒恨杀短箫声。
拟古（二首）
作者：宋濂
朝代：明

明星夜生角，远倚紫垣中。四国仰照耀，宝剑出秋空。一朝化为石，下与沙砾同。牛羊或践履，戮辱到儿童。位高知身危，退藏保其终。¤
春夜辞
作者：宋濂
朝代：明
体裁：古风

女龙滞云香雨腻，轻黄惹柳凉脆脆。蛮丝不系软风痕，白玉燕钗分两翅。桃花月下采鸾门，鱼钥不眠长锁春。芳魂行遍秦川道，百子堂空无一人。更深不耐山乌哭，擪管调丝作新曲。天海风涛夜不收，龙头吐浆割春绿。上元不寄锦字书，守宫谁复问巴西。绀阶但种相思子，产出青青连理枝。
春夜辞
作者：宋濂
朝代：明

女龙滞云香雨腻，轻黄惹柳凉脆脆。蛮丝不系软风痕，白玉燕钗分两翅。桃花月下采鸾门，鱼钥不眠长锁春。芳魂行遍秦川道，百子堂空无一人。更深不耐山乌哭，擫管调丝作新曲。天海风涛夜不收，龙头吐浆割春绿。上元不寄锦字书，守宫谁复问巴西。绀阶但种相思子，产出青青连理枝。
晓行
作者：宋濂
朝代：明
体裁：古风

荒鸡一再号，驱车事晨征。寂寂秋风萧，况此华月明。万顷琉璃中，着吾一身行。肝胆尽冰雪，毛发亦含情。超然鸿濛初，顿觉百虑溟。安得王子乔，为言此时情。
晚步青溪上
作者：宋濂
朝代：明
体裁：古风

溪色涵膏绿，溶漾正堪餐。十步九还辟，清芬袭肺肝。渚牙既戢戢，岸花亦戋戋。洁沤近宜狎，贲鲂清可扪。流念梁陈际，甲第绕其堧。南澨绮钱结，北津铜纲繁。倒景侵寥旷，蒸气湿铅丹。有时作清游，肃舲输轩尊。泛爵溢朱组，簉筵到弹冠。荆偈逞妍曲，秦艳发清弹。唯恐悬象堕，不忧芳年单。繁华随逝水，崇替起哀叹。黄鸟背人飞，响入华林园。
望钟山作简周先辈
作者：宋濂
朝代：明
体裁：古风

钟山菀如沐，绣巘孕春饶。生黄归灌棠，骇绿乱陵苕。谷沸桃雀集，飙回川景娇。兹今愧畜轸，宿昔忆联镳。陟峻鼻生火，酣芳脸带潮。诗情霞间迥，酒缬望中销。偏怜晴萝思，长丽凉月宵。文园病渴吻，沈生减围腰。江表周公子，华采双凤翘。逸兴如遄举，相随撷鞠苗。
杂体
作者：宋濂
朝代：明

温温荆山玉，刻作瑞世麟。系以补衮丝，相期佩君身。君身享遐福，四海归至仁。蛾峨九天上，虎豹为守阍。惜哉不得献，袭之以文茵。英英匣中剑，三尺秋水明。上有七星文，时作龙夜鸣。铸此双雌雄，云是欧冶生。鹈膏久不施，绣涩玄痂成。愿借赤凤雏，衔上白玉京。为国斩佞臣，坐见泰阶平。
杂体·其一
作者：宋濂
朝代：明
体裁：古风

温温荆山玉，刻作瑞世麟。系以补衮丝，相期佩君身。君身享遐福，四海归至仁。蛾峨九天上，虎豹为守阍。惜哉不得献，袭之以文茵。
杂体·其二
作者：宋濂
朝代：明
体裁：古风

英英匣中剑，三尺秋水明。上有七星文，时作龙夜鸣。铸此双雌雄，云是欧冶生。鹈膏久不施，绣涩玄痂成。愿借赤凤雏，衔上白玉京。为国斩佞臣，坐见泰阶平。
杂体五首 其一 效颜平原
作者：宋濂
朝代：明
体裁：古风

丹桃艳阳实，移自武陵源。柔风拂纤条，鲜泽沃灵根。吐葩当春茂，结实俟秋蕃。盈盈大如斝，有色极华丹。卫之不敢亵，期以奉君餐。君餐发灵和，神滋生玉颜。无为升玄化，玄默即轩辕。
杂体五首 其三 效谢临川
作者：宋濂
朝代：明
体裁：古风

竹死不变节，蕙焚尚馀馨。秉性有恒操，墆物非至情。左崦结层构，中园穿空冥。井花遥上白，风影时献青。筑灶试丹诀，濡毫誊酒经。一为缨笏累，殊嗟神府扃。事去虑将澹，感来心已醒。薨薨哀饥鸢，累累叹冻蝇。逝将命脩驾，薄言旋故坰。㪺秾浇阳卉，泛碧破阴苹。观化验群品，褰襟咏三精。情素谅已展，爵服吾何营。
杂体五首 其二 效陶徵君
作者：宋濂
朝代：明
体裁：古风

流幻百年中，有如水中泡。虚形本不实，何以永今朝。悟此造化意，肆情常逍遥。夜来风雨至，南园秀芳条。采之荐美酒，斟酌乐陶陶。斜川素心友，叩关约游遨。相携步广陌，遂与品物交。惊飔乱陵蝉，坠照落岩猱。归徕枕肱卧，遐思溯寂寥。黄唐不我逮，缅焉心烦劳。
杂体五首 其五 效鲍参军
作者：宋濂
朝代：明
体裁：古风

少年趋京洛，京洛多繁华。迅河日流驶，崇芒郁巍峨。宛马游龙行，文轩流水过。晨夕骋般乐，张筵陈绮罗。观禊濯曾涧，行酒上阳坡。宛转七盘舞，萦环北里歌。中有岩栖士，如同颜阖家。寻云因剪木，饮窦却搴萝。时盼城阙中，流尘深如何。自咤逸德殷，颇兴贤达嗟。及时不行乐，长有好容华。
杂体五首 其四 效颜特进
作者：宋濂
朝代：明
体裁：古风

周庭体王国，汉制建神区。环极法北辰，玄筴应萝图。绮殿祥飙转，丹阙宝气浮。象魏压辇道，兽环衔金铺。宫花锦队展，御柳翠銮围。长生临宇县，亿载握皇符。琛贽九夷集，梯航百蛮输。天开睿情怿，道洽臣节孚。奉觞鳷鹊殿，奏疏承明庐。元功在献替，昌言列都俞。殷勤宣大雅，持用补嘉谟。
杂体五首·效颜平原
作者：宋濂
朝代：明

丹桃艳阳实，移自武陵源。柔风拂纤条，鲜泽沃灵根。吐葩当春茂，结实俟秋蕃。盈盈大如斝，有色极华丹。卫之不敢亵，期以奉君餐。君餐发灵和，神滋生玉颜。无为升玄化，玄默即轩辕。流幻百年中，有如水中泡。虚形本不实，何以永今朝。悟此造化意，肆情常逍遥。夜来风雨至，南园秀芳条。采之荐美酒，斟酌乐陶陶。斜川素心友，叩关约游遨。相携步广陌，遂与品物交。惊飔乱陵蝉，坠照落岩猱。归徕枕肱卧，遐思溯寂寥。黄唐不我逮，缅焉心烦劳。竹死不变节，蕙焚尚馀馨。秉性有恒操，墆物非至情。左崦结层构，中园穿空冥。井花遥上白，风影时献青。筑灶试丹诀，濡毫誊酒经。一为缨笏累，殊嗟神府扃。事去虑将澹，感来心已醒。薨薨哀饥鸢，累累叹冻蝇。逝将命脩驾，薄言旋故坰。㪺秾浇阳卉，泛碧破阴苹。观化验群品，褰襟咏三精。情素谅已展，爵服吾何营。周庭体王国，汉制建神区。环极法北辰，玄筴应萝图。绮殿祥飙转，丹阙宝气浮。象魏压辇道，兽环衔金铺。宫花锦队展，御柳翠銮围。长生临宇县，亿载握皇符。琛贽九夷集，梯航百蛮输。天开睿情怿，道洽臣节孚。奉觞鳷鹊殿，奏疏承明庐。元功在献替，昌言列都俞。殷勤宣大雅，持用补嘉谟。少年趋京洛，京洛多繁华。迅河日流驶，崇芒郁巍峨。宛马游龙行，文轩流水过。晨夕骋般乐，张筵陈绮罗。观禊濯曾涧，行酒上阳坡。宛转七盘舞，萦环北里歌。中有岩栖士，如同颜阖家。寻云因剪木，饮窦却搴萝。时盼城阙中，流尘深如何。自咤逸德殷，颇兴贤达嗟。及时不行乐，长有好容华。
杂体（二首）
作者：宋濂
朝代：明

温温荆山玉，刻作瑞世麟。系以补衮丝，相期佩君身。君身享遐福，四海归至仁。蛾峨九天上，虎豹为守阍。惜哉不得献，袭之以文茵。¤
樱花
作者：宋濂
朝代：明
体裁：七言绝句

赏樱日本盛于唐，如被牡丹兼海棠。恐是赵昌所难画，春风才起雪吹香。
次刘经历韵
作者：宋濂
朝代：明

先生劲气类松柏，压倒柔脆千蒹葭。发为人文疾于电，砚墨衮衮翻群鸦。便合催归玉堂署，天子左右宣黄麻。如何摈绝东海上，使采夕术餐晨霞。一朝闽寇掠乡部，蜂营蚁队来无涯。先生仗剑募饶壮，带甲十万人无哗。旗帜精明刀戟锐，欲歼封豕连长蛇。灼山烙泽绝橧窟，奔迸不翅逃罝麚。火光照耀天地赤，支骸撑柱随燅煆鸿勋垂成事或变，志士扼腕徒咨嗟。迩来漂寄在道路，东西不定如栖苴。营乖卫逆结疮痏，攻啮胫踝将侵胯。注浆流沈泄愤懑，未许裤褶来笼遮。御湿虽治曲巘剂，踞洗恨欠云鬟娃。况逢炎溽酿急雨，大风挟势飞黄沙。山漫疑欲接霄汉，河涨定可浮星查。空堂悲坐发孤咏，风刺欲斗《离骚》家。岂惟草堂诗止疟，妙句亦可苏痿淋。悬灯疾读但吐舌，不觉唇腭相掀呀。文场自合推第一，俯视诸子百倍赊。黄钟大吕正醇鬯，桑间濮上谁淫哇。群仙谪下暂狡狯，莫忘旧种瑶池花。鉥肝刿肾竟无益，不如养性袪阴邪。他时紫府或有召，会驾五色麒麟车。
次刘经历韵
作者：宋濂
朝代：明
体裁：古风

先生劲气类松柏，压倒柔脆千蒹葭。发为人文疾于电，砚墨衮衮翻群鸦。便合催归玉堂署，天子左右宣黄麻。如何摈绝东海上，使采夕术餐晨霞。一朝闽寇掠乡部，蜂营蚁队来无涯。先生仗剑募饶壮，带甲十万人无哗。旗帜精明刀戟锐，欲歼封豕连长蛇。灼山烙泽绝橧窟，奔迸不翅逃罝麚。火光照耀天地赤，支骸撑柱随燖煆。鸿勋垂成事或变，志士扼腕徒咨嗟。迩来漂寄在道路，东西不定如栖苴。营乖卫逆结疮痏，攻啮胫踝将侵胯。注浆流沈泄愤懑，未许裤褶来笼遮。御湿虽治曲巘剂，踞洗恨欠云鬟娃。况逢炎溽酿急雨，大风挟势飞黄沙。山漫疑欲接霄汉，河涨定可浮星查。空堂悲坐发孤咏，风刺欲斗《离骚》家。岂惟草堂诗止疟，妙句亦可苏痿淋。悬灯疾读但吐舌，不觉唇腭相掀呀。文场自合推第一，俯视诸子百倍赊。黄钟大吕正醇鬯，桑间濮上谁淫哇。群仙谪下暂狡狯，莫忘旧种瑶池花。鉥肝刿肾竟无益，不如养性袪阴邪。他时紫府或有召，会驾五色麒麟车。
次黄侍讲赠陈性初诗韵
作者：宋濂
朝代：明

忆昔游虎林，年壮已非冠。旅食叹酸辛，敢望诸侯传。捉衿肘已露，纳履踵成穿。甘从原思贫，耻学毛遂荐。薢茩丹丘生，文采超众彦。精魄更蔚庞，雏展垂天翰。每逢罗浮春，含笑解貂换。列饮杏花阴，吹笛侑羹献。微酣双耳热，谹议层叠见。弘深剧王霸，险诡杂神幻。踏月或起舞，留连过夜半。恒思酒星临，手不离璧散。忽骑东海鲸，归餐赤城饭。于时海大鱼，鼓鬛正湍悍。飓风挟洪涛，漂没无泮岸。手操丈二矛，欲刺忘身贱。指麾集群渔，蓐食待东旦。更陈清海策，衔袖书一卷。大言惊众听，读者洽背汗。九阍不可通，志士徒扼腕。因作山水游，所幸脚力健。酒经七家笺，诗囊五采烂。走马过粤郊，看花入荆甸。醉余两齿豁，双雕伤一箭。湘流去洗耳，杳不闻治乱。自余湖堤别，久矣踪迹判。秦淮诧再聚，何异箴得线。示我诸遗篇，令人忆东观。襄阳耆旧亡，文园白日晏。袭之如殷彝，夙夜宜绻绻。
次黄侍讲赠陈性初诗韵
作者：宋濂
朝代：明
体裁：古风

忆昔游虎林，年壮已非冠。旅食叹酸辛，敢望诸侯传。捉衿肘已露，纳履踵成穿。甘从原思贫，耻学毛遂荐。薢茩丹丘生，文采超众彦。精魄更蔚庞，雏展垂天翰。每逢罗浮春，含笑解貂换。列饮杏花阴，吹笛侑羹献。微酣双耳热，谹议层叠见。弘深剧王霸，险诡杂神幻。踏月或起舞，留连过夜半。恒思酒星临，手不离璧散。忽骑东海鲸，归餐赤城饭。于时海大鱼，鼓鬣正湍悍。飓风挟洪涛，漂没无泮岸。手操丈二矛，欲刺忘身贱。指麾集群渔，蓐食待东旦。更陈清海策，衔袖书一卷。大言惊众听，读者洽背汗。九阍不可通，志士徒扼腕。因作山水游，所幸脚力健。酒经七家笺，诗囊五采烂。走马过粤郊，看花入荆甸。醉馀两齿豁，双雕伤一箭。湘流去洗耳，杳不闻治乱。自余湖堤别，久矣踪迹判。秦淮诧再聚，何异箴得线。示我诸遗篇，令人忆东观。襄阳耆旧亡，文园白日晏。袭之如殷彝，夙夜宜绻绻。
浩怀
作者：宋濂
朝代：明
体裁：古风

漆园欲齐物，伯阳期守玄。脩轨务绝绊，冲志在潜渊。夕阴冥蕙幌，晨阳暖石田。外胶一以遣，澹泊返自然。五图非谬记，九籥有真诠。青青林间雨，勃勃谷窦烟。松华行将熟，米之酿红泉。
清夜
作者：宋濂
朝代：明

弱志苦清夜，奈此强虑婴。反侧不能寐，稍寐忽成惊。疏棂生遥素，恍疑曙光升。起行盼曾霄，月华流空明。涂涂方露繁，嘉树尚冥冥。曳履步庭除，东西错纬经。寥落直至旦，飘零叹何营。
清夜
作者：宋濂
朝代：明
体裁：古风

弱志苦清夜，奈此强虑婴。反侧不能寐，稍寐忽成惊。疏棂生遥素，恍疑曙光升。起行盼曾霄，月华流空明。繁露方涂涂，嘉树尚冥冥。曳履步庭除，东西错纬经。寥落直至旦，飘零叹何营。
渊明祠
作者：宋濂
朝代：明

官航晚泊浔阳郭，把酒长怀靖节贤。折腰竟辞彭泽米，攒眉宁种远公莲。归来松菊开三径，老去柴桑受一廛。晋代衣冠谁避世，刘家社稷自书年。虽云富贵非吾愿，已有清高独尔伟。千载令人吊遗迹，好山青立县门前。
游仙篇赠邓尊师
作者：宋濂
朝代：明
体裁：古风

真人契玄冲，翩翩泠风俱。游行一气中，流耀周八区。丹雀衔白环，来授宝秘图。内感炎灵方，欲采三素腴。鍊成赤明液，郁华凝黍珠。苍龙为濯氛，上玄来辟非。将期学真侣，度之升紫虚。自知滞尘凡，何能应玄符。颇闻琵琶峰，肉芝发琼荂。玉掌如婴儿，烈日暴不枯。定当分刀圭，成此列仙儒。
游泾川水西寺蕳叶八宣慰刘七都事章卞二元师
作者：宋濂
朝代：明

水陆行兼旬，招摇月如醉。筋弛遂莫支，神痴但思睡。若非游名山，曷以豁幽闭。泾川名汉县，宝胜标唐寺。一往情已坚，百阏思转炽。大川阻鸿溟，怒涛写滂濞。仿佛号夫诸，昏蒙舞魑魅。小舟劣容坐，大险曾不避。中流震撼数，性命毫发计。敛股不容摇，屏息恒独惴。良久幸登陆，寸步怀千畏。盘回行陇畦，迷眩失沟遂。啮趾嵌剑石，衣冠排戟蔌。身入青玉林，一白点群翠。道过桓彝祠，古柏撑幽邃。青红闪败壁，神鬼错飞旞。忠精烨白虹，直欲贯天地。周礼在所旌，尸祝宜弗废。敕书从天来，犹勒崇宁字。象贤恨非古，奸丑亵神器。南风啸林薄，吹落英雄泪。俯仰感微衷，蛇行复西逝。委移履上方，满目但椔翳。云何黄檗灵，不敌郁攸崇。卧钟蚀阴苔，孤塔挂晴荔。大雄兜率还，真应天台萃。木鱼午停声，林鼯晴出戏。残僧五六辈，飖衲裹山隶。奔趋失绳矩，面目剧芒刺。别有白发师，野鹤鸡群异。身披伽黎衣，云继泐潭裔。揖客入邃筵，从容语非易。呼童涤尊罍，为我出芳饵。溪毛糁白姜，芝髓烹红胾。群羞未终荐，三爵了不识。汤饼银丝嫩，园荈雪涛试。复出新篇什，自谓宗汉魏。焜燿鸳鸯裘，错落麒麟罽。似将三昧力，幻出千葩丽。有时气雄拔，欲夺三军帅。西取月氏头，北断坚昆臂。谁知忧世心，尽雪沧江涕。缁女尚如斯，蝉冠当不愧。少焉出楸局，矜负骁与鸷。雌雄将势分，黑白如鼎沸。分甘东野拜，难续西林志。长啸出山来，荒云密如毳。归宿山县中，穷愁复相滞。粮绝诸傔愠，濑激良朋忌。褰衣步明月，忧极不思寐。忆昔山林居，岂识道途累。崖色夫容开，洞水冰帘腻。渊龙学人吟，夜猿呼鹤唳。采岚术可餐，钓渚鲜堪哜。负此济胜姿，奈何心不悸。所幸二三友，酸咸同所嗜。钩理抉神扃，探玄发天秘。虽于嘻笑间，亦足洗蒙罻。此生已任运，泉石随所值。敬亭在望青，行行勿迂辔。
游泾川水西寺蕳叶八宣慰刘七都事章卞二元师
作者：宋濂
朝代：明
体裁：古风

水陆行兼旬，招摇月如醉。筋弛遂莫支，神痴但思睡。若非游名山，曷以豁幽闭。泾川名汉县，宝胜标唐寺。一往情已坚，百阏思转炽。大川阻鸿溟，怒涛写滂濞。仿佛号夫诸，昏蒙舞魑魅。小舟劣容坐，大险曾不避。中流震撼数，性命毫发计。敛股不容摇，屏息恒独惴。良久幸登陆，寸步怀千畏。盘回行陇畦，迷眩失沟遂。啮趾嵌剑石，衣冠排戟蔌。身入青玉林，一白点群翠。道过桓彝祠，古柏撑幽邃。青红闪败壁，神鬼错飞旞。忠精烨白虹，直欲贯天地。周礼在所旌，尸祝宜弗废。敕书从天来，犹勒崇宁字。象贤恨非古，奸丑亵神器。南风啸林薄，吹落英雄泪。俯仰感微衷，蛇行复西逝。委移履上方，满目但椔翳。云何黄檗灵，不敌郁攸崇。卧钟蚀阴苔，孤塔挂晴荔。大雄兜率还，真应天台萃。木鱼午停声，林鼯晴出戏。残僧五六辈，飖衲裹山隶。奔趋失绳矩，面目剧芒刺。别有白发师，野鹤鸡群异。身披伽黎衣，云继泐潭裔。揖客入邃筵，从容语非易。呼童涤尊罍，为我出芳饵。溪毛糁白姜，芝髓烹红胾。群羞未终荐，三爵了不识。汤饼银丝嫩，园荈雪涛试。复出新篇什，自谓宗汉魏。焜耀鸳鸯裘，错落麒麟罽。似将三昧力，幻出千葩丽。有时气雄拔，欲夺三军帅。西取月氏头，北断坚昆臂。谁知忧世心，尽雪沧江涕。缁女尚如斯，蝉冠当不愧。少焉出楸局，矜负骁与鸷。雌雄将势分，黑白如鼎沸。分甘东野拜，难续西林志。长啸出山来，荒云密如毳。归宿山县中，穷愁复相滞。粮绝诸傔愠，濑激良朋忌。褰衣步明月，忧极不思寐。忆昔山林居，岂识道途累。崖色夫容开，洞水冰帘腻。渊龙学人吟，夜猿呼鹤唳。采岚术可餐，钓渚鲜堪哜。负此济胜姿，奈何心不悸。所幸二三友，酸咸同所嗜。钩理抉神扃，探玄发天秘。虽于嘻笑间，亦足洗蒙罻。此生已任运，泉石随所值。敬亭在望青，行行勿迂辔。
游览杂赋
作者：宋濂
朝代：明

轻舟疾于马，荡此修渚麋。但见山西行，不知舟东移。汀花叠相迎，欲折隔涟漪。亭亭思美人，泯泯忘世机。多情有白鸟，先后掠人飞。别后不见山，比昔山如长。林阴没鸟影，岩声答人响。藓色青染足，药花大如掌。蛇径已盘百，石扉始开两。独笑睨层旻，古今一俯仰。幽厓不知日，湿气晴犹重。苔列无文钱，随阴贯寒洞。发啸破玄霭，万象争迎送。磴危石欲舞，云走山如动。思招幽鸟下，惊飞戛新弄。
游览杂赋·其一
作者：宋濂
朝代：明
体裁：古风

轻舟疾于马，荡此修渚麋。但见山西行，不知舟东移。汀花叠相迎，欲折隔涟漪。亭亭思美人，泯泯忘世机。多情有白鸟，先后掠人飞。
游览杂赋·其三
作者：宋濂
朝代：明
体裁：古风

幽厓不知日，湿气晴犹重。苔列无文钱，随阴贯寒洞。发啸破玄霭，万象争迎送。磴危石欲舞，云走山如动。思招幽鸟下，惊飞戛新弄。
游览杂赋·其二
作者：宋濂
朝代：明
体裁：古风

别后不见山，比昔山如长。林阴没鸟影，岩声答人响。藓色青染足，药花大如掌。蛇径已盘百，石扉始开两。独笑睨层旻，古今一俯仰。
游览杂赋（三首）
作者：宋濂
朝代：明

轻舟疾于马，荡此修渚麋。但见山西行，不知舟东移。汀花叠相迎，欲折隔涟漪。亭亭思美人，泯泯忘世机。多情有白鸟，先后掠人飞。¤
滩哥石砚歌
作者：宋濂
朝代：明
体裁：古风

朱君嗜古米黼同，三代彝器藏心胸。滩哥古砚近获见，惊喜奚翅逢黄琮。研煤敷纸巧摹榻，访我一一陈始终。有唐四叶崇象教，梵僧航海来番禺。手持贝叶写健相，翻译华竺谈玄空。辞义幽深众莫识，当时授笔唯房融。砚中淋漓墨花湿，助演真乘诚有功。爱其厚重为题识，七月七日元神龙。鬼工雷斧琢削古，天光电影生新容。袤将四尺广逾半，作镇弗迁犹华嵩。涉唐入宋岁五百，但见宝气浮晴虹。南渡群公竞赏识，氏名环列萦秋虫。朔元虽以实内府，弃置但使烟埃封。方今圣人重文献，毡蒙舟载来江东。风磨雨濯露精彩，奉敕舁入文华宫。宫中日昃万軿暇，侍臣左右咸云从。紫端玄歙尽斥去，欣然为此同重瞳。重瞳一顾光照日，天章奎画分纤秾。有才沉薶恨已久，石如能语夸奇逢。维昔成周全盛日，兑戈彻衣并大弓。藏诸天府遗孙子，用以镇国照无穷。愿将斯砚传万世，什袭不下古鼎钟。上明文德化八极，下书宽诏苏疲癃。君方执笔掌纶诰，愿以此言闻帝聪。老臣作歌在何日，洪武戊午当严冬。
滩哥石砚歌（有序）
作者：宋濂
朝代：明

朱舍人芾见滩哥石砚禁中，遂摹榻一本，装褫成轴，悬之书斋，命予作歌，填其空处。朱君嗜古米黼同，三代彝器藏心胸。滩哥古砚近获见，惊喜奚翅逢黄琮。研煤敷纸巧摹榻，访我一一陈始终。有唐四叶崇象教，梵僧航海来番禺。手持贝叶写健相，翻译华竺谈玄空。辞义幽深众莫识，当时授笔唯房融。砚中淋漓墨花湿，助演真乘诚有功。爱其厚重为题识，七月七日元神龙。鬼工雷斧琢削古，天光电影生新容。袤将四尺广逾半，作镇弗迁犹华嵩。涉唐入宋岁五百，但见宝气浮晴虹。南渡群公竞赏识，氏名环列萦秋虫。朔元虽以实内府，弃置但使烟埃封。方今圣人重文献，毡蒙舟载来江东。风磨雨濯露精彩，奉敕舁入文华宫。宫中日昃万軿暇，侍臣左右咸云从。紫端玄歙尽斥去，欣然为此同重瞳。重瞳一顾光照日，天章奎画分纤秾。有才沉薶恨已久，石如能语夸奇逢。维昔成周全盛日，兑戈彻衣并大弓。藏诸天府遗孙子，用以镇国照无穷。愿将斯砚传万世，什袭不下古鼎钟。上明文德化八极，下书宽诏苏疲癃。君方执笔掌纶诰，愿以此言闻帝聪。老臣作歌在何日，洪武戊午当严冬。
濮川八景诗 其一 福善翠冷
作者：宋濂
朝代：明
体裁：七言绝句

太古烟霞错绣楹，拍天苍翠缬虚明。擘开千佛无文印，不似空题雁塔名。
濮川八景诗 其七 幽湖月满
作者：宋濂
朝代：明
体裁：七言绝句

苍旻不挂一帆丝，两岸渔歌月上迟。看破婵娟全面目，菱花无语笑冯夷。
濮川八景诗 其三 桩楼旭照
作者：宋濂
朝代：明
体裁：七言绝句

晓云一带舞衣轻，脱体风流最惜卿。莫道古人心不见，半帘春色露倾城。
濮川八景诗 其二 翔云高眺
作者：宋濂
朝代：明
体裁：七言绝句

凌虚不用跨青牛，拄杖为龙任去留。极目山川知已在，乾坤冷落片云浮。